text:
Yehovha—Munyiki Ni Musirheleri Wa Hina
“Hikuva u veke xinakulobye xakwe eka mina, ndzi ta tlhela ndzi n’wi ponisa. Ndzi ta n’wi sirhelela hikuva u tiva vito ra mina.”—PS. 91:14.
1, 2. Hi kwihi ku hambana loku hi nga na kona eka swiyimo swa ndyangu ni le ka ndlela leyi hi dyondzeke ntiyiso ha yona?
YEHOVHA hi yena a endleke lunghiselelo ra ndyangu. (Efe. 3:14, 15) Hambiswiritano, niloko hi huma endyangwini wun’we hi ni vumunhu ni swiyimo leswi nga faniki. U nga ha va u tshame ni vatswari va wena ku sukela loko u velekiwile ku fikela loko se u kurile. Van’wana va nga ha va va feriwe hi vatswari va vona, kumbexana va dlayiwe hi vuvabyi, mhangu kumbe khombo rin’wana. Kasi van’wana a va va tivi vatswari va vona.
2 Ni swirho swa ndyangu lowu nga vagandzeri va Yehovha swi dyondze ntiyiso hi tindlela to hambana. U nga ha va u ‘kulele entiyisweni,’ hilaha van’wana va vulaka hakona, naswona vatswari va wena va ku dyondzise milawu ya Xikwembu hi ku phindha-phindha. (Det. 6:6, 7) Kumbe u un’wana wa vanhu va magidi lava dyondzeke ntiyiso loko malandza man’wana ya Yehovha ma ri karhi ma chumayela.—Rhom. 10:13-15; 1 Tim. 2:3, 4.
3. I yini leswi hinkwerhu ka hina hi fanaka ha swona?
3 Hambileswi ndlela leyi hi kurisiweke ha yona ni ndlela leyi hi wu kumeke ha yona ntiyiso yi hambanaka, hinkwerhu ka hina hi ni swilo leswi hi fanaka ha swona. Leswi Adamu a nga yingisangiki Xikwembu, hinkwerhu hi velekiwe hi nga hetisekanga, hi ri ni xidyoho naswona ha fa. (Rhom. 5:12) Nilokoswiritano, tanihi vagandzeri va ntiyiso, hi nga vitana Yehovha hi ku i “Tata wa hina.” Loko Esaya 64:8 yi vulavula hi vanhu va Xikwembu va le minkarhini ya khale lava a va hlawuriwile, yi ri: “Wena Yehovha, u Tata wa hina.” Ku tlula kwalaho, Yesu u sungule xikhongelo xa yena xa xikombiso hi marito lama nge: “Tata wa hina la nge matilweni, vito ra wena a ri kwetsimisiwe.”—Mat. 6:9.
4, 5. Loko hi ri karhi hi kambisisa ndlela leyi hi n’wi rhandzaka ha yona Yehovha, Tata wa hina, hi fanele hi anakanyisisa hi yini?
4 Tata wa hina wa le tilweni wa hi khathalela a tlhela a hi sirhelela tanihi vanhu lava vitanaka vito rakwe hi ripfumelo. Hi ku ya hi mupisalema Yehovha u te: “Hikuva [mugandzeri wa ntiyiso] u veke xinakulobye xakwe eka mina, ndzi ta tlhela ndzi n’wi ponisa. Ndzi ta n’wi sirhelela hikuva u tiva vito ra mina.” (Ps. 91:14) Hakunene, Yehovha Xikwembu u hi ponisa hi ndlela ya rirhandzu eka valala va hina a tlhela a hi sirhelela tanihi vanhu vakwe, leswaku hi nga lovisiwi.
5 Leswaku hi kurisa ndlela leyi hi n’wi rhandzaka ha yona Tata wa hina wa le tilweni, a hi buleni hi tinhla tinharhu ta nkoka: (1) Tata wa hina i Munyiki. (2) Yehovha i Musirheleri wa hina. (3) Naswona Xikwembu i Munghana wa hina lonkulu. Loko hi ri karhi hi kambisisa tinhla leti, a hi anakanyisiseni hi vuxaka bya hina ni Xikwembu kutani hi dyondza ndlela leyi hi nga xi fundzhaka ha yona tanihi Tata wa hina. Swi ta tlhela swi hi vuyerisa ku anakanyisisa hi mikateko leyi Yehovha a tshembisaka ku yi nyika lava tshinelaka eka yena.—Yak. 4:8.
YEHOVHA, MUNYIKI LONKULU
6. Hi yihi ndlela yin’wana leyi Yehovha a tikombisaka ha yona a ri Munyiki wa “nyiko yin’wana ni yin’wana leyinene”?
6 Mudyondzisiwa Yakobo u tsale a ku: “Nyiko yin’wana ni yin’wana leyinene ni nyiko yin’wana ni yin’wana leyi hetisekeke yi huma ehenhla, hikuva yi xika hi le ka Tata wa mavoningo ya le xibakabakeni.” (Yak. 1:17) Vutomi i nyiko leyikulu leyi humaka eka Yehovha. (Ps. 36:9) Loko hi tirhisa vutomi bya hina leswaku hi endla ku rhandza ka Xikwembu, hi ta kuma mikateko yo tala sweswi naswona hi ta va ni ntshembo wo kuma vutomi lebyi nga heriki emisaveni leyintshwa. (Swiv. 10:22; 2 Pet. 3:13) Kambe leswi swi kotekisa ku yini hikwalaho ka leswi hi tswariweke hi nga hetisekanga, hi dyohaka naswona hi faka hikwalaho ka ku nga yingisi ka Adamu?
7. Xikwembu xi hi pfulele njhani ndlela leswaku hi va ni vuxaka lebyikulu na xona?
7 Entiyisweni, Yehovha i Munyiki Lonkulu hi tindlela to tala swinene. Hi xikombiso, musa wa yena lowukulu ngopfu wu n’wi susumetela ku hi kutsula. Hinkwerhu ka hina ha dyoha naswona hi tswariwe hi nga hetisekanga hikwalaho ka Adamu tata wa hina wo sungula. (Rhom. 3:23) Nilokoswiritano, hikwalaho ka rirhandzu ra Yehovha, u teke goza ku sungula leswaku a hi pfulela ndlela yo va ni vuxaka lebyikulu na yena. Muapostola Yohane u tsale a ku: “Rirhandzu ra Xikwembu ri kombisiwile eka hina, hileswi Xikwembu xi rhumeke N’wana wa xona la tswariweke a ri swakwe emisaveni leswaku hi ta kuma vutomi ha yena. Rirhandzu ri tise xileswi, ku nga ri leswaku hina hi rhandze Xikwembu, kambe xona xi hi rhandzile kutani xi rhuma N’wana wa xona a va gandzelo ra ku vuyelelana ra swidyoho swa hina.”—1 Yoh. 4:9, 10.
8, 9. Yehovha u tikombise a ri Munyiki Lonkulu enkarhini wa Abrahama na Isaka hi ndlela yihi? (Vona xifaniso lexi nga eku sunguleni ka xihloko lexi.)
8 Kwalomu ka 1893 B.C.E., xiendlakalo lexi humeleleke Abrahama xi kombisa ndlela leyi Yehovha a nga ta va nyika ha yona vutomi lebyi nga heriki vanhu lava yingisaka. Vaheveru 11:17-19 yi ri: “Hi ripfumelo Abrahama, loko a ringiwa, u lave ku nyikela Isaka, kutani munhu la amukeleke switshembiso hi ku tsaka u ringete ku nyikela n’wana wakwe la tswariweke a ri swakwe, hambileswi a a byeriwe leswi: ‘Leswi nga ta vuriwa “mbewu ya wena” swi ta ta hi Isaka.’ Kambe a a anakanya leswaku Xikwembu a xi ta swi kota ku n’wi pfuxa hambi ku ri eka lava feke; naswona ku sukela kwalaho u tlhele a n’wi amukela hi ndlela yo fanekisela.” Swa olova ku vona ku yelana loku nga kona. Yehovha u nyikele hi N’wana wakwe, Yesu Kreste hikwalaho ka vanhu.—Hlaya Yohane 3:16, 36.
9 Isaka u fanele a tsake swinene loko a xiya leswaku a swi nga ha bohi leswaku a dlayiwa leswaku a ta va gandzelo! A swi kanakanisi leswaku u ri tlangele swinene lunghiselelo ra Xikwembu ra leswaku ku nga endliwi gandzelo ha yena kambe ku tirhisiwa khuna leri a ri khomeke hi timhondzo ekhwatini leri a ri ri kusuhi ni kwalaho. (Gen. 22:10-13) A swi hlamarisi leswi ndhawu yoleyo yi vitaniweke “Yehovha-yire,” leswi hi Xiheveru swi vulaka leswaku “Yehovha U Ta Nyika.”—Gen. 22:14.
LUNGHISELELO RO VUYELELANA
10, 11. I vamani lava rhangeleke eka “vutirheli bya ku vuyelelana,” naswona va swi endlise ku yini sweswo?
10 Loko hi ri karhi hi anakanyisisa hi ndlela leyi Yehovha a tikombisaka ha yona a ri Munyiki Lonkulu, hi xi tlangela swinene xiavelo xa nkoka lexi endliweke hi Yesu Kreste, hilaha Pawulo a xi tlangeleke hakona loko a tsala a ku: “Leswi hi swona leswi hi swi avanyiseke, leswaku munhu un’we u fele hinkwavo; xisweswo hinkwavo va file; naswona u fele hinkwavo leswaku lava va hanyaka va nga ha tihanyeli, kambe va hanyela loyi a va feleke a tlhela a pfuxiwa.”—2 Kor. 5:14, 15.
11 Leswi Vakreste vo sungula a va rhandza Xikwembu va tlhela va tlangela lunghelo lerikulu ra ku xi tirhela, va amukele “vutirheli bya ku vuyelelana” hi ntsako. Ntirho wa vona wo chumayela ni wo endla vadyondzisiwa wu pfulele vanhu va timbilu letinene ndlela yo va ni ku rhula ni Xikwembu, va va vanghana va xona naswona eku heteleleni va va vana va xona va moya. Namuntlha, malandza ya Yehovha lama totiweke ma endla vutirheli lebyi fanaka. Ntirho lowu ma wu endlaka wa ku va vayimeri va Xikwembu na Kreste wu endla leswaku vanhu lava nga ni mboyamelo lowunene va kokeleka eka Yehovha kutani va va vapfumeri.—Hlaya 2 Vakorinto 5:18-20; Yoh. 6:44; Mint. 13:48.
12, 13. Hi nga swi kombisa njhani leswaku hi tlangela malunghiselelo ya Yehovha yo tala?
12 Vakreste hinkwavo lava nga ni ntshembo wo hanya laha misaveni va hlanganyela ni vatotiwa entirhweni wo chumayela hi Mfumo, hikwalaho ka leswi va nkhensaka Yehovha tanihi Munyiki Lonkulu. Entirhweni lowu hi tirhisa Bibele, ku nga lunghiselelo rin’wana lerikulu ra Xikwembu. (2 Tim. 3:16, 17) Loko hi ri tirhisa hi vutshila Rito ra Xikwembu leri huhuteriweke evutirhelini bya hina, hi nyika van’wana nkarhi wo kuma vutomi lebyi nga heriki. Un’wana ni un’wana wa hina u titshege hi lunghiselelo rin’wana leri humaka eka Yehovha leswaku ri hi pfuna ku endla ntirho lowu, ku nga moya lowo kwetsima wa yena. (Zak. 4:6; Luka 11:13) Vuyelo bya kona bya hlamarisa, hilaha swi kombisiwaka hakona eka nkandziyiso wun’wana ni wun’wana wa Buku Ya Lembe Ya Timbhoni Ta Yehovha. Mawaku lunghelo ro hlanganyela entirhweni lowu wo dzunisa Tata wa hina tlhelo Munyiki!
13 Leswi Xikwembu xi hi nyikeke swilo swo tala, hi fanele hi tivutisa swivutiso leswi: ‘Xana ndzi endla hinkwaswo leswi ndzi nga swi kotaka entirhweni wa nsimu leswaku ndzi kombisa Yehovha ndlela leyi ndzi ma tlangelaka ha yona malunghiselelo lawa a hi endleleke wona? Ndzi nga va muhuweleri wo antswa wa mahungu lamanene hi ndlela yihi?’ Hi nga kombisa leswaku hi tlangela malunghiselelo lamakulu ya Xikwembu hi ku rhangisa timhaka ta Mfumo evuton’wini bya hina. Loko hi endla tano, Yehovha u ta tiyiseka leswaku u hi nyika leswi hi swi pfumalaka. (Mat. 6:25-33) Leswi Xikwembu xi hi rhandzaka, hi lava ku endla leswi hi nga swi kotaka leswaku hi xi tsakisa.—Swiv. 27:11.
14. Yehovha u ve Muponisi wa vanhu va yena hi ndlela yihi?
14 Mupisalema Davhida u yimbelerile a ku: “Ndza xaniseka naswona ndzi xisiwana. Yehovha wa ndzi khathalela. U mupfuni wa mina ni Muponisi wa mina.” (Ps. 40:17) Yehovha hi ku phindha-phindha u ve Muponisi wa vanhu vakwe tanihi ntlawa, ngopfu-ngopfu loko va xanisiwa hi ndlela ya tihanyi ni loko va hlotiwa hi valala va vona. Hi wu tlangela swinene mpfuno wa Xikwembu eminkarhini yo tano ni malunghiselelo yo tala ya moya lawa xi hi endlelaka wona nkarhi na nkarhi!
YEHOVHA WA SIRHELELA
15. Kombisa ndlela leyi tatana la nga ni rirhandzu a n’wi sirheleleke ha yona n’wana wakwe.
15 Tatana la nga ni rirhandzu u khathalela vana vakwe a tlhela a va sirhelela. Hi ntumbuluko u ta ringeta ku va ponisa loko va ri ekhombyeni. Makwerhu un’wana u tsundzuka xiendlakalo xin’wana lexi endlekeke loko a ha ri mufana. Yena ni tata wakwe a va muka va huma ensin’wini laha a va fanele va tsemakanya xinambyana. Mpfula leyikulu leyi neke mixo wolowo a yi endle leswaku xinambyana xolexo xi khapakhapa. Loko va tsemakanya xinambyana xexo a va fanele va suka eka ribye rin’we lerikulu va tlulela eka rin’wana. Mufana loyi a a famba emahlweni ka tata wakwe, ivi a nga kandziyi kahle eka ribye rin’wana, hiloko a wela ematini wolawo lama khapakhapaka. Mufana loyi u tlangele swinene leswi tata wakwe a hatleke a n’wi khoma hi le katleni kutani a n’wi ponisa leswaku a nga nweli. Tata wa hina wa le tilweni wa hi sirhelela eka makhombo lama nga kona emisaveni leyi yo homboloka ni le ka mufumi wa yona, Sathana. Yehovha i Musirheleri lonkulu ku tlula munhu wihi ni wihi.—Mat. 6:13; 1 Yoh. 5:19.
16, 17. Yehovha u va pfune njhani Vaisrayele a tlhela a va sirhelela loko va lwa ni Vaamaleke?
16 Nsirhelelo wa rirhandzu wa Yehovha wu kombisiwe kahle hi leswi endlekeke endzhaku ka loko a kutsule Vaisrayele evuhlongeni bya le Egipta kutani a va sirhelela hi ndlela ya singita loko va tsemakanya Lwandle ro Tshwuka hi 1513 B.C.E. Endzhaku ko famba emananga va kongome eNtshaveni ya Sinayi, Vaisrayele va fike eRefidimi.
17 Hi ku ya hi vuprofeta bya Xikwembu lebyi nga eka Genesa 3:15, swi nga ha endleka leswaku Sathana a a swi hisekela swinene ku hlasela Vaisrayele lava a va tikomba va nga sirhelelekanga. Sweswo u swi endlile hi ku tirhisa Vaamaleke, lava a va ri valala va vanhu va Xikwembu. (Tinhl. 24:20) Anakanya hi leswi Yehovha a swi endleke hi ku tirhisa vavanuna va mune vo tshembeka, ku nga Yoxuwa, Muxe, Aroni na Huru. Loko Yoxuwa a ri karhi a lwa ni Vaamaleke, exitsungeni lexi nga ekusuhi a ku tshame Muxe, Aroni na Huru. Vaisrayele a va tikomba va ri ni matimba loko Muxe a tlakusele mavoko yakwe ehenhla. Loko mavoko yakwe ma karhele, Aroni na Huru va ma seketerile. Hikwalaho “Yoxuwa [u hlule] Amaleke ni vanhu vakwe” hi ku pfuniwa ni ku sirheleriwa hi Yehovha. (Eks. 17:8-13) Muxe u ake alitari kwalaho, a yi vitana leswaku i “Yehovha-nisi,” leswi hi Xiheveru swi vulaka leswaku “Yehovha I Vutumbelo Bya Mina.”—Hlaya Eksoda 17:14, 15.
KU SIRHELERIWA EKA MINHLASELO YA SATHANA
18, 19. Hi wihi nsirhelelo lowu Xikwembu xi wu nyikeke malandza ya xona enkarhini wa hina?
18 Yehovha u sirhelela lava n’wi rhandzaka va tlhela va n’wi yingisa. Ku fana ni Vaisrayele loko va ri eRefidimi, hi titshege hi Xikwembu leswaku xi hi sirhelela loko hi hlaseriwa hi valala va hina. Hakanyingi Yehovha u hi sirhelerile tanihi ntlawa, naswona wa hi sirhelela eka minhlaselo ya Diyavulosi. Anakanya hi minkarhi yo tala laha Xikwembu xi sirheleleke vamakwerhu lava a va xanisiwa hikwalaho ka leswi a va nga hlanganyeli etimhakeni ta nyimpi. Hi xikombiso, sweswo swi ve tano hi nkarhi wa Manazi eJarimani ni le matikweni man’wana hi va-1930 ni le ku sunguleni ka va-1940. Loko hi hlaya hi tlhela hi anakanyisisa hi timhaka ta vutomi ni mintokoto leyi nga eka Buku Ya Lembe malunghana ni ndlela leyi Xikwembu xi va sirheleleke ha yona vanhu va xona loko va xanisiwa, swi ta tiyisa ndlela leyi hi n’wi tshembaka ha yona Yehovha tanihi Vutumbelo bya hina.—Ps. 91:2.
19 Yehovha u tlhela a hi sirhelela hi ku hi nyika switsundzuxo swa rirhandzu hi ku tirhisa nhlengeletano yakwe ni minkandziyiso ya yona. Xiya ndlela leyi switsundzuxo sweswo swi hi sirheleleke ha yona emalembeni ya sweswinyana. Loko misava yi ya emahlweni yi godzomberiwa hi timhaka ta masangu, ku rhandza byala ni swifaniso swo navetisa rimbewu, Yehovha u hi nyike switsundzuxo swa nkoka ni mpfuno lowu kongomeke leswaku a hi sirhelela leswaku hi nga endli swilo leswi nga onhaka vuxaka bya hina na yena. Hi xikombiso, hi kuma ndzayo leyi humaka eka Tata wa hina wa le tilweni yo papalata vanghana vo biha hi ku ti tirhisa hi ndlela yo biha tindhawu to tiendlela vanghana eka tona eka Internet. *—1 Kor. 15:33.
20. Hi wihi nsirhelelo ni nkongomiso leswi hi swi kumaka evandlheni ra Vukreste?
20 Hi nga swi kombisa njhani leswaku hi “[dyondzisiwa] hi Yehovha” hakunene? Hi ku yingiserisisa swileriso swakwe. (Esa. 54:13) Mavandlha ya hina i ndhawu leyi sirhelelekeke laha hi kumaka nkongomiso ni nsirhelelo, laha vavanuna vo tshembeka lava nga vakulu va hi nyikaka mpfuno ni ndzayo leyi humaka eMatsalweni. (Gal. 6:1) Yehovha u tirhisa “tinyiko [leti] leti nga vanhu” leswaku ti hi khathalela hi ndlela ya rirhandzu. (Efe. 4:7, 8) Hi fanele hi endla yini loko ti hi nyika ndzayo? Hi fanele hi ti yingisa hi mbilu hinkwayo hikuva loko hi endla tano Xikwembu xi ta hi katekisa.—Hev. 13:17.
21. (a) Hi fanele hi tiyimisela ku endla yini? (b) Ku ta tlhuvutsiwa yini exihlokweni lexi landzelaka?
21 A hi tiyimiseleni ku pfuniwa hi moya lowo kwetsima xisweswo hi pfumela ku kongomisiwa hi Tata wa hina wa le tilweni. Hi fanele hi tlhela hi anakanyisisa hi vutomi bya N’wana wakwe, Yesu Kreste, loyi hi tikarhatelaka ku landzela xikombiso xakwe lexi hlamarisaka. Yesu u kume hakelo leyikulu hileswi a yingiseke ku ya fika eku feni. (Filp. 2:5-11) Loko na hina hi tshemba Yehovha hi timbilu ta hina hinkwato, hi ta katekisiwa ku fana na yena. (Swiv. 3:5, 6) Hikwalaho onge minkarhi hinkwayo hi nga titshega hi Yehovha tanihi Munyiki ni Musirheleri la tlulaka munhu wihi na wihi. Ku n’wi tirhela i lunghelo lerikulu leri hi tiselaka ntsako! Ndlela leyi hi n’wi rhandzaka ha yona yi ta kula loko hi anakanyisisa hi yinhla ya vunharhu ya ndlela leyi Tata wa hina a hi khathalelaka ha yona—vunghana byakwe. Xihloko lexi landzelaka xi ta hlamusela ndlela leyi Yehovha a nga Munghana wa hina lonkulu ha yona.
^ ndzim. 19 Swikombiso swa switsundzuxo swo tano swi nga kumiwa eka xihloko lexi nge “Tirhisa Internet Hi Vutlhari” eka Xihondzo xo Rindza, xa August 15, 2011, matluka 3-5 ni lexi nge “Tivoneleni Eka Mintlhamu Ya Diyavulosi!” ni lexi nge “Yimani Mi Tiya Naswona Mi Papalata Mintlhamu Ya Sathana!” eka Xihondzo xo Rindza, xa August 15, 2012, matluka 20-29.


c: text/html

text:
Ku Hava Loyi A Nga Vaka Hlonga Ra Tihosi Timbirhi
“Ku hava loyi a nga vaka hlonga ra tihosi timbirhi . . . A mi nge vi hlonga ra Xikwembu ni ra Rifuwo.”—MAT. 6:24.
1-3. (a) Hi swihi swiphiqo swa timali leswi vo tala va nga na swona namuntlha, naswona van’wana va ringeta ku swi tlhantlha njhani? (Vona xifaniso lexi nga eku sunguleni ka xihloko lexi.) (b) Hi kwihi ku karhateka loku vaka kona malunghana ni ku kurisa vana?
MARILYN * u ri: “Siku ni siku loko nuna wa mina James a vuya entirhweni a a va a karhele swinene naswona mali leyi a a yi hola a yi nga swi koti ku hi xavela swilo leswi a hi swi pfumala siku ni siku. A ndzi lava ku n’wi olovisela ntirho naswona ndzi n’wi pfuna ku xavela Jimmy, n’wana wa hina wa mufana swilo swo saseka leswi vana lava a a nghena na vona xikolo a va ri na swona.” Nakambe Marilyn a a lava ku pfuna maxaka ya yena man’wana a tlhela a veka mali leyi a va ta yi tirhisa enkarhini lowu taka. Vanghana va yena vo tala a va rhurhele ematikweni man’wana leswaku va ta hola mali yo tala. Kambe loko a anakanyisisa hi ku rhurha, a a nga tiyiseki leswaku a endla yini. Ha yini?
2 Marilyn a a chava ku siya ndyangu wakwe lowu a a wu teka wu ri wa risima ni leswi a a nga ha ta swi kota ku gandzela Yehovha swin’we na wona. Nilokoswiritano, u tibyele leswaku van’wana va rhurhele ematikweni man’wana swa xinkarhana naswona mindyangu ya vona a yi tikomba swi yi fambela kahle hi tlhelo ra moya. Kambe a a tivutisa leswaku u ta swi kotisa ku yini ku kurisa Jimmy a ri ekule na yena. Xana a a ta swi kota ku kurisa n’wana wakwe “hi ku tshinya ni nkongomiso wa mianakanyo wa Yehovha” a tirhisa Internet?—Efe. 6:4.
3 Marilyn u lave nkongomiso. Nuna wakwe a a nga swi lavi leswaku a famba, hambileswi a vuleke leswaku a nge ringeti ku n’wi sivela ku famba. Vakulu ni van’wana evandlheni va n’wi lemuxile leswaku a nga rhurhi, kambe vamakwerhu van’wana va xisati va n’wi khutaze leswaku a rhurha. Va te: “U ta famba loko u wu rhandza ndyangu wa wena. U ta swi kota ku tirhela Yehovha u ri kwale.” Marilyn u ntswontswe James na Jimmy a va lela kutani a famba a ya tirha etikweni rin’wana. U va tshembisile a ku: “A ndzi nge fambi nkarhi wo leha.”
VUTIHLAMULERI BYA NDYANGU NI MILAWU YA BIBELE
4. Ha yini vo tala va rhurhela ematikweni man’wana, kambe hakanyingi i mani la salaka a khathalela vana va vanhu volavo?
4 Yehovha a nga lavi leswaku malandza yakwe ma hanya evuswetini, naswona ku rhurhela etikweni rin’wana i yin’wana ya tindlela ta khale yo balekela vusweti. (Ps. 37:25; Swiv. 30:8) Yakobe u rhume vana vakwe aEgipta leswaku va ya xava swakudya leswaku va nga siki hi ndlala. * (Gen. 42:1, 2) Namuntlha, vanhu vo tala lava hlawulaka ku rhurhela etikweni rin’wana a va rhurhi hikwalaho ka leswi va sikaka. Swi nga ha endleka va ri ni swikweleti swo tala. Van’wana vo tsakela ntsena leswaku mindyangu ya vona yi hanya emafurheni. Vo tala va hetelela va nga tshami ni mindyangu ya vona, va tshama endhawini yin’wana etikweni ra ka vona kumbe etikweni rin’wana, leswaku va fikelela tipakani toleto hileswi tiko ra ka vona ri nga le vuswetini. Hakanyingi, va siya vana va vona lavatsongo va sala va khathaleriwa hi mutswari un’we, makwavo lonkulu wa vana volavo, vakokwana, maxaka man’wana kumbe vanghana. Hambileswi swi va twisaka ku vava ku siya munghana wa vukati kumbe vana, vo tala lava rhurhelaka ematikweni man’wana va vona onge a ku na lexi va nga xi endlaka.
5, 6. (a) Yesu u dyondzise yini malunghana ni ntsako ni nsirhelelo? (b) Yesu u dyondzise valandzeri vakwe ku khongelela swilo swihi swa nyama? (c) Yehovha u hi katekisa njhani?
5 Enkarhini wa Yesu, vanhu vo tala a va ri swisiwana va tlhela va pfumala, naswona swi nga ha endleka a va anakanya leswaku loko a va ri ni mali yo tala a va ta va va tsakile naswona va sirhelelekile swinene. (Mar. 14:7) Kambe Yesu a a lava leswaku vanhu va veka ntshembo wa vona eka munhu wo karhi. A a lava leswaku va titshega hi Xihlovo xa rifuwo leri nga heriki, ku nga Yehovha. Eka Dyondzo ya Yesu ya le Ntshaveni, u vule leswaku ntsako wa xiviri ni nsirhelelo a swi titsheganga hi swilo leswi hi nga na swona kumbe hi matshalatshala ya hina kambe swi titshege hi vunghana bya hina na Tata wa hina wa le tilweni.
6 Eka xikhongelo xa yena xa xikombiso, Yesu u hi dyondzise ku khongelela swilo leswi hi swi pfumalaka swa siku ni siku, ku nga “xinkwa xa hina xa siku leri,” ku nga ri ku hanya emafurheni. U byele vayingiseri vakwe hi ku kongoma a ku: “Tshikani ku tihlayisela xuma emisaveni . . . Ku ri na sweswo, tihlayiseleni xuma etilweni.” (Mat. 6:9, 11, 19, 20) Hi nga tiyiseka leswaku Yehovha u ta hi katekisa hilaha a tshembisaka hakona. Nkateko wa Xikwembu a wu katsi ku amukeleka eka xona ntsena; i xitiyisekiso xa leswaku xi ta hi nyika hinkwaswo leswi hi swi pfumalaka. Ndlela yin’we ntsena yo kuma ntsako wa xiviri ni nsirhelelo i ku tshemba Tata wa hina la khathalelaka ku ri ni ku tshemba mali.—Hlaya Matewu 6:24, 25, 31-34.
7. (a) Yehovha u byi nyike vamani vutihlamuleri bya ku kurisa vana? (b) Ha yini vatswari havambirhi va fanele va hoxa xandla eku kuriseni ka vana va vona?
7 ‘Ku lava ku lulama ka Xikwembu ku sungula’ swi katsa ku teka vutihlamuleri bya ndyangu hilaha Yehovha a byi tekaka hakona. Nawu wa Muxe wa tirha eka Vakreste: Vatswari va fanele va letela vana va vona ku tirhela Yehovha. (Hlaya Deteronoma 6:6, 7.) Xikwembu xi nyike vatswari vutihlamuleri byolebyo ku nga ri vakokwana kumbe vanhu van’wana. Hosi Solomoni u te: “N’wananga, yingisa ndzayo ya tata wa wena, naswona u nga wu fularheli nawu wa mana wa wena.” (Swiv. 1:8) Yehovha a vula leswaku vatswari va fanele va tshama ni vana va vona leswaku va ta va dyondzisa va tlhela va va kongomisa. (Swiv. 31:10, 27, 28) Swo tala swa leswi vana va swi dyondzaka eka vatswari va vona, ngopfu-ngopfu etimhakeni ta moya, hi leswi va swi twaka loko vatswari va vona va ri karhi va vulavula hi Yehovha siku ni siku ni loko va tivonela hi voxe xikombiso xa vona.
VUYELO LEBYI NGA LANGUTERIWANGIKI
8, 9. (a) Ku tala ku humelela yini loko mutswari a nga tshami swin’we ni ndyangu wakwe? (b) Loko vatswari ni vana va nga tshami swin’we, sweswo swi wu khumba njhani ndyangu emitlhavekweni ni le mahanyelweni?
8 Loko vanhu va nga si rhurhela ematikweni man’wana va ringeta ku xiya makhombo ni swilo leswi va nga ta boheka ku titsona swona, kambe a va talanga lava byi vonaka ka ha ri emahlweni vuyelo bya ku sukela mindyangu ya vona. (Swiv. 22:3) * Endzhakunyana ka loko Marilyn a rhurhile, u sungule ku karhateka emintlhavekweni hileswi a a ri ekule ni ndyangu wakwe. Nuna wa yena ni n’wana wa yena na vona a va titwa hi ndlela leyi fanaka. N’wana wa yena Jimmy a a tshamela ku n’wi vutisa a ku: “Ha yini u fambe u ndzi siya?” Naswona loko tin’hweti leti Marilyn a a kunguhate ku famba tona ti hundzuka malembe, u xiye swilo swin’wana leswi a swi nga n’wi dyisi byi rhelela endyangwini wakwe. Jimmy a a nga ha vulavuli ngopfu naswona a a nga ha swi tsakeli ku n’wi byela ndlela leyi a a titwa ha yona. Marilyn u vula marito lawa a ri ni gome: “A nga ha ndzi rhandzi.”
9 Loko vatswari ni vana va nga tshami swin’we tanihi ndyangu, va nga ha khumbeka emintlhavekweni naswona mahanyelo ya vona ma nga ha onhaka. * Loko vana va ha ri vatsongo naswona va heta nkarhi wo leha va nga ri na vatswari va vona va khumbeka swinene. Marilyn u byele Jimmy leswaku u rhurhe hikwalaho ka leswi a a lava ku pfuna yena. Kambe eka Jimmy a swi vonaka onge mana wakwe a a nga ha n’wi rhandzi. Eku sunguleni, loko mana wakwe a nga ri kona a swi nga n’wi khomi kahle. Kambe, hi ku famba ka nkarhi, loko mana wakwe a endzile ekaya a swi nga ha n’wi tsakisi. Jimmy a anakanya leswaku mana wakwe a a nga ha faneriwi hi ku rhandziwa ni hi ku yingisiwa, hilaha swi tolovelekeke hakona eka vana lava vatswari va vona va nga tshamiki na vona.—Hlaya Swivuriso 29:15.
10. (a) Ku nga humelela yini hi vana loko vatswari va vona va va nyika tinyiko ematshan’weni yo tinyika nkarhi wo va na vona? (b) Ku va ku pfumaleka yini loko mutswari a ringeta ku kurisa vana vakwe a ri ekule?
10 Hambileswi Marilyn a ringeteke ku antswisa swilo hi ku rhumela mali ni tinyiko, u swi vonile leswaku a a tihambanisa ni n’wana wakwe naswona a a swi xiya leswaku a a n’wi dyondzisa ku rhandza mali ku tlula ndyangu wa ka vona hambi ku ri Yehovha. (Swiv. 22:6) Jimmy a a byela mana wakwe a ku: “U nga ha vuyi. U ndzi rhumela tinyiko ntsena.” Marilyn u sungule ku swi xiya leswaku a a nga ta swi kota ku kurisa n’wana wakwe hi ku n’wi tsalela mapapila, ku n’wi bela riqingho kumbe ku vulavula na yena va ri karhi va vonana eka khamera. U ri: “Eka Internet a wu nge n’wi angarhi n’wana wa wena kumbe ku n’wi ntswontswa leswaku a etlela kahle.”
11. (a) Vukati bya mimpatswa leyi nga tshamiki swin’we hikwalaho ka ntirho wo tihanyisa byi khumbeka njhani? (b) I yini lexi endleke leswaku makwerhu un’wana wa xisati a swi xiya leswaku u fanele a tlhelela ekaya a ya va ni ndyangu wakwe?
11 Vuxaka bya Marilyn na Yehovha swin’we ni bya nuna wakwe James na byona byi khumbekile. A a kota ku va ni vamakwavo lava nga Vakreste ni ku ya ensin’wini siku rin’we hi vhiki kumbe nkarhi wa le hansi ka wolowo naswona a a fanele a ala ku etlela ni muthori wakwe. Leswi a va nga ta kota ku burisana hi swiphiqo swa vona, Marilyn na James va byele van’wana ndlela leyi va titwaka ha yona naswona a ku sele katsongo va endle vuoswi. Marilyn u swi xiyile leswaku hambileswi yena ni nuna wakwe va nga byi endlangiki vuoswi, a va nga ta swi kota ku landzela xileriso xa le Bibeleni xo enerisa swilaveko swa vona swa mintlhaveko ni swa rimbewu loko va nga tshami swin’we. A va nga ta swi kota ku burisana hi leswi swi tshukaka swi fika emianakanyweni ya vona, ku vonana kumbe ku n’wayitelelana, ku khomana hi mavoko, ku angarhana hi ndlela ya rirhandzu, ku kombisana ‘swikombiso leswikulu swa rirhandzu,’ kumbe ku nyikana “mfanelo” ya vukati. (Risim. 1:2; 1 Kor. 7:3, 5) Naswona a va nga ta swi kota ku gandzela Yehovha swin’we ni n’wana wa vona. Marilyn u ri: “Loko entsombanweni ndzi twe leswaku i swa nkoka leswaku hi va ni vugandzeri bya ndyangu nkarhi na nkarhi leswaku hi ta pona siku lerikulu ra Yehovha, ndzi swi xiyile leswaku a ndzi fanele ndzi tlhelela ekaya. A ndzi fanele ndzi tiyisa vunghana bya mina na Yehovha ni vuxaka bya ndyangu wa mina.”
XITSUNDZUXO LEXINENE NI LEXO BIHA
12. I xitsundzuxo xihi xa le Matsalweni lexi nga nyikiwaka lava nga tshamiki swin’we ni mindyangu ya vona?
12 Loko Marilyn a endle xiboho xo tlhelela ka rikwavo van’wana va n’wi nyike xitsundzuxo lexinene kasi van’wana va n’wi nyike xitsundzuxo xo biha. Vakulu va le vandlheni leri a a hlanganyela eka rona va n’wi bumabumerile hikwalaho ka ripfumelo ni xivindzi xakwe. Kambe van’wana lava na vona a va nga tshami ni vanghana va vona va vukati ni mindyangu ya vona a va n’wi bumabumelanga. Ematshan’weni yo landzela xikombiso xakwe lexinene, va ringete ku n’wi heta matimba. Va te: “U ta tlhela u vuya laha ku nga ri khale. U ta tihanyisa hi yini loko u tlhelela ka rikwenu?” Ematshan’weni yo vula marito wolawo lama hetaka matimba, Vakreste va fanele va “vuyisa mianakanyo ya vaxisati lavatsongo, ku rhandza vanuna va vona, va rhandza vana va vona va [tirha] ekaya,” ekaya ra vona, “leswaku rito ra Xikwembu ri nga tseketseriwi.”—Hlaya Tito 2:3-5.
13, 14. Ha yini swi lava ripfumelo ku rhangisa Yehovha ematshan’weni ya leswi languteriweke hi ndyangu? Kombisa.
13 Vanhu vo tala lava rhurheleke ematikweni man’wana va kulele eka mindhavuko leyi rhangisaka ngopfu ndhavuko ni vutihlamuleri lebyi va nga na byona endyangwini, ngopfu-ngopfu eka vatswari. Mukreste u fanele a va ni ripfumelo leri tiyeke leswaku a nga fambisani ni ku navela ka ndyangu wakwe loko ku navela koloko ku nga n’wi tsakisi Yehovha.
14 Anakanya hi mhaka ya Carin: “Loko Don, n’wana wa mina wa mufana a velekiwa, mina ni nuna wa mina a hi tirha etikweni rin’wana naswona a ndza ha ku sungula ku dyondzeriwa Bibele. Hinkwavo endyangwini wa ka hina a va langutele leswaku ndzi rhumela Don ekaya leswaku a ta kurisiwa hi vatswari va mina kukondza mina ni nuna wa mina hi hola mali yo tala.” Loko Carin a vule leswaku u ta tikurisela Don, maxaka yakwe ku katsa ni nuna wakwe va vule leswaku wa loloha va tlhela va n’wi hleka. Carin u ri: “Ku vula ntiyiso, hi nkarhi wolowo a ndzi nga swi twisisi kahle leswaku a swi hoxe kwihi ku yisa Don eka vatswari va mina leswaku va ya n’wi kurisa ku ringana malembe ma nga ri mangani. Kambe a ndzi swi tiva leswaku Yehovha u wu nyike hina ntirho wo kurisa n’wana wa hina.” Loko Carin a tlhele a tika, nuna wakwe loyi a a nga ri Mbhoni u n’wi sindzisile leswaku a susa khwiri. Xiboho lexinene lexi Carin a tshameke a xi endla xi tiyise ripfumelo rakwe, hikwalaho u swi kotile ku endla xiboho xin’wana lexi a xi ta tsakisa Yehovha. Sweswi yena, nuna wakwe ni vana va vona va tsakile hi leswi va tshameke swin’we. Loko Carin a a rhumele n’wana wakwe un’we kumbe havambirhi leswaku va ya kurisiwa hi vanhu van’wana, vuyelo bya kona a byi ta va byi hambane ngopfu.
15, 16. (a) Hlamusela ndlela leyi makwerhu un’wana wa xisati a khumbiweke ha yona hi ndlela leyi a kurisiweke ha yona. (b) Ha yini a nga lavanga ku endla leswi fanaka hi n’wana wakwe wa nhwanyana?
15 Mbhoni leyi vuriwaka Vicky yi ri: “Ndzi kurisiwe hi kokwa wa mina wa xisati ku ringana malembe ma nga ri mangani, vatswari va mina a va sale ni ndzisana ya mina ya xisati. Loko ndzi tlhelela eka vatswari va mina, ndlela leyi a ndzi titwa ha yona ha vona a yi cincile. Ndzisana ya mina a a swi kota ku tiphofula eka vona, a va angarha a tlhela a va ni vuxaka lebyikulu na vona. A ndzi nga titwi ndzi ri ni vuxaka lebyikulu ni vatswari va mina ni loko se ndzi kurile, a swi ndzi tikela ku va komba ndlela leyi ndzi titwaka ha yona hakunene. Mina ni ndzisana ya mina hi tiyisekise vatswari va hina leswaku hi ta va khathalela loko se va dyuharile. Kambe ndzi ta va khathalela hileswi swi ndzi bohaka kasi ndzisana ya mina u ta va khathalela hileswi a va rhandzaka.
16 “Sweswi manana u lava ndzi yisa n’wana wa mina wa nhwanyana eka yena leswaku a ta n’wi kurisa, tanihi leswi na yena a ndzi rhumeleke eka mana wakwe.” Vicky u ri: “Ndzi ale hi ndlela ya vutlhari. Mina ni nuna wa mina hi lava ku kurisa n’wana wa hina hi tindlela ta Yehovha. Naswona a ndzi lavi ku onha vuxaka bya mina ni n’wana wa mina.” Vicky u swi xiyile leswaku loko swilo swi ta ku fambela kahle u fanele u rhandza Yehovha ni milawu yakwe ku ri ni ku rhandza mali ni ndyangu. Yesu u swi veke erivaleni a ku: “Ku hava loyi a nga vaka hlonga ra tihosi timbirhi,” ra Xikwembu ni ra Rifuwo.—Mat. 6:24; Eks. 23:2.
YEHOVHA U ENDLA LESWAKU MATSHALATSHALA YA HINA MA “HUMELELA”
17, 18. (a) I yini leswi minkarhi hinkwayo Vakreste va nga tihlawulelaka eka swona? (b) Hi swihi swivutiso leswi hi nga ta swi kambisisa exihlokweni lexi landzelaka?
17 Yehovha, Tata wa hina u hi tshembise ku hi nyika swilo leswi hi swi pfumalaka loko hi rhangisa Mfumo ni ku lulama kakwe evuton’wini bya hina. (Mat. 6:33) Hikwalaho, Vakreste va ntiyiso minkarhi hinkwayo va nga tihlawulela. Yehovha u tshembisa ku hi nyika “ndlela yo huma” leyi nga laviki leswaku hi tlula milawu ya Bibele, ku nga khathariseki swiphiqo swo tika leswi hi langutaneke na swona. (Hlaya 1 Vakorinto 10:13.) Loko hi ‘rindzela Yehovha hi ku swi rhandza,’ loko hi “n’wi tshemba” hi ku khongelela vutlhari ni nkongomiso wakwe ni hi ku landzela swileriso ni milawu yakwe, “u ta teka goza” a hi pfuna. (Ps. 37:5, 7) U ta katekisa matshalatshala ya hina yo tirhela yena ntsena tanihi N’wini un’we wa ntiyiso. Loko hi rhangisa yena, u ta endla leswaku hi “humelela” evuton’wini.—Ringanisa na Genesa 39:3.
18 Ku nga endliwa yini leswaku ku lulamisiwa leswi onhakeke loko mi nga tshami swin’we? I magoza wahi lama tirhaka lawa hi nga ma tekaka leswaku hi wundla mindyangu ya hina handle ko va ekule na yona? Naswona hi nga va khutaza njhani van’wana hi ndlela ya rirhandzu leswaku va endla swiboho leswinene emhakeni leyi? Xihloko lexi landzelaka xi ta hlamula swivutiso leswi.
^ ndzim. 1 Mavito ma cinciwile.
^ ndzim. 4 Eka rin’wana ni rin’wana ra maendzo wolawo yo ya aEgipta, swi nga ha endleka leswaku vana va majaha va Yakobe a va heta mavhiki manharhu va nga ri na mindyangu ya vona. Loko Yakobe ni vana vakwe va hetelele va rhurhele aEgipta, va fambe ni vasati va vona ni vana va vona.—Gen. 46:6, 7.
^ ndzim. 8 Vona xihloko lexi nge “Swiphiqo Swo Rhurhela eTikweni Rimbe” eka Xalamuka! ya February 2013.
^ ndzim. 9 Swiviko leswi humaka ematikweni yo hambana-hambana swi kombisa leswaku ku rhurha ka munghana wa vukati a siya nkatakwe kumbe vana leswaku a ya tirha etikweni rin’wana, hi swona leswi vangeke swiphiqo leswikulu eka vanhu van’wana. Swiphiqo swa kona swi katsa ku va munghana lowun’wana wa vukati kumbe havambirhi ka vona va endla vuoswi, ku endla vusodoma, kumbe ku va maxaka ya le kusuhi ma va ni vuxaka bya rimbewu naswona vana va nga ha va ni mahanyelo yo biha, swiphiqo exikolweni, nkani, ku karhateka, ku tshikileleka hambi ku ri ku ringeta ku tidlaya.

robotstxt: allowed

filter: keep


text:
Nkonono
Nkonono i nsinya lowu talaka ku mila enhoveni laha ku tlhumeke. Matluka ya nsinya lowu i ya silivhere. Murhi lowu a wu na ndzhuti wo nyawula, wu tlhela wu nga tswali mihandzu. Murhi lowu wa nkonola wa tirhisiwa ku tshivela ndzilo, kambe nsinya lowu a wu na makala naswona tihunyi ta wona a wu tiyiseli.[1][2]
Leswinga ndzeni
Matirhisele[Lulamisa | edit source]
Ntirho wa Mahanti ya Nkonono:[Lulamisa | edit source]
Mahanti ma tlhela ma tshungula nchuluko na xilumi eka vavasati. Mapa wa mahanti ma tshungula vuvabyi bya chukele. Loko murhi lowu wu tsemiwile, mhandzi ya kona ya lovekiwa ku nwiwa mati ya kona kutani ma horisa vuvabyi bya mahahu na ku orhela musi wa tihunyi ta wona swi hlantswa mahlo lama vavaka. [3]
Ntirho wa timintsu ta Nkonono:[Lulamisa | edit source]
Timitsu na mahanti ya nsinya wa nkonola swi hanyisa vuvabyi bya ku vava endzeni ka khwiri. Timitsu ta nsinya lowu ti tlhela ti tirhisiwa ku tshungula vuvabyi bya muthundakazi kasi mapa ya timitsu ta nsinya lowu ma tirhisiwa ku tshungula vuvabyi byo lumalumiwa endzen ka khwiri hikuva ku omisiwa timitsu kutani swi sefiwa. Mapa ya kona ya tlhela ya tshungula ku pfula mbeleko eka vamanana loko va nga bebuli vana. Mapa ma kandziwa ma cheriwa evusikwini bya v aka manana ku ndlandlamuxa mbhovo wa xivelekelo xa vamanana, ku tlhela ma tshungula ku pfimberiwa na ku tshungula vuvabyi bya xa le nhlokweni xa nwana loko a ha rintsongo hi ku va ku cheriwa mapa lama emukapini wa nwana. Timitsu ta nsinya lowu ti tirhisiwa ku tshungula nchuluko na vuvabyi bya le ndzeni ka khwiri. Timitsu ta nsinya lowu tirhisiwaka nakambe xikandza kumbe matihlo. Mahanti ya nsinya lowu ya tshungula vuvabyi bya chukele na swilondzo. Loko munhu a ri na vuvabyi bya chukele, ku omisiwa mahanti, ku kandziwa kutani ku cheriwa emphungwini ku dyiwa.[4]
Mintshaho[Lulamisa | edit source]
- ↑ MALAMULE, R.J (2015). "Mathyelo ya mavito ya minsinya yo tshungula mavabyi eka Skhukhuza, eMpumalanga: Maendlelo ya Onomasitiki". University of Limpopo.
- ↑ "Terminalia sericea". Indigenous multipurpose trees of Tanzania. FAO Forestry Department. Retrieved 2012-06-05.
- ↑ Grant, R (2006). Sappi tree spotting: Lowveld, including Kruger National Park. Pretoria: Jacana Media (Pty) Ltd. p. 173. ISBN 978177009237 Check
|isbn=value (help).
- ↑ Grant, R (2006). Sappi tree spotting: Lowveld, including Kruger National Park. Pretoria: Jacana Media (Pty) Ltd. p. 288. ISBN 978177009237 Check
|isbn=value (help).


text:
JULY 16, 2014
RHAXIYA
Huvo Ya Rhaxiya Yi Tivisa Xiboho: Timbhoni Ti Langutana Ni Nandzu Hikwalaho Ka Ripfumelo Ra Tona
Hi July 28, 2014, Huvo ya le Dorobeni ra Taganrog yi ta tivisa xiboho xa yona xa nandzu wa ku hehliwa ka Timbhoni ta Yehovha ta 16 lowu nga ni tin’hweti ta 15. Valawuri va le Taganrog va hehla Timbhoni hileswi ti hlanganaka swin’we ti gandzela Xikwembu ni ku vulavula ni van’wana hi leswi ti swi pfumelaka—ku nga leswi Timbhoni ta Yehovha ti tiviwaka ha swona emisaveni hinkwayo. Loko Timbhoni to voniwa nandzu eTaganrog, swi nga pfulela valawuri ndlela yo hehla Timbhoni ta Yehovha etindhawini hinkwato ta le Rhaxiya hikwalaho ka ripfumelo ra tona.
Media Contact(s):
International: J. R. Brown, Office of Public Information, tel. +1 718 560 5000
Russia: Grigory Martynov, tel. +7 812 702 2691


text:
DYONDZO 73
Yohane A Lunghiselela Ndlela
Yohane, n’wana wa Zakariya na Elizabeta u ve muprofeta loko a kurile. Yehovha u tirhise Yohane ku dyondzisa vanhu leswaku Mesiya u le ku teni. Kambe ematshan’weni yo dyondzisa emasinagogeni kumbe emadorobeni, Yohane a a chumayela emananga. Vanhu a va ta va huma eYerusalema ni le tikweni hinkwaro ra Yudiya leswaku va ta dyondzisiwa hi Yohane. U va dyondzise leswaku loko va lava ku tsakisa Xikwembu, a va fanele va tshika ku endla swilo swo biha. Endzhaku ka loko va n’wi yingisile, vo tala va hundzukile eswidyohweni swa vona naswona Yohane u va khuvule eNambyeni wa Yordani.
Yohane a a hanya vutomi byo olova. A a ambala swiambalo leswi endliweke hi voya bya kamela a tlhela a dya tinjiya ni vulombe bya nhova. Vanhu a va lava ku tiva swo tala hi Yohane. Hambi ku ri Vafarisi lava tikukumuxaka ni Vasaduki va tile leswaku va ta n’wi vona. Yohane u te: ‘Mi fanele mi cinca mahanyelo ya n’wina kutani mi hundzuka. Mi nga ehleketi leswaku mi hlawulekile hikwalaho ka leswi mi vulaka leswaku mi vana va Abrahama. Leswi a swi vuli swona leswaku mi vana va Xikwembu.’
Vo tala va te eka Yohane kutani va n’wi vutisa va ku: ‘Hi fanele hi endla yini leswaku hi tsakisa Xikwembu?’ Yohane u byele Vayuda a ku: ‘Loko u ri ni tinguvu timbirhi, yin’wana yi nyike munhu loyi a nga riki na yona.’ Xana wa swi tiva leswaku hikwalaho ka yini a vule sweswo? A a lava vadyondzisiwa vakwe va tiva leswaku loko va lava ku tsakisa Xikwembu, va fanele va rhandza vanhu.
Yohane u byele vahlengeleti va xibalo a ku: ‘Tshembekani naswona mi nga kanganyisi munhu.’ U byele masocha a ku: ‘Mi nga amukeli xifumbarheriso kumbe mi hemba.’
Vaprista ni Valevhi na vona va ye eka Yohane kutani va n’wi vutisa va ku: ‘Hi wena mani? Un’wana ni un’wana u lava ku tiva.’ Yohane u te: ‘Hi mina rito ra le mananga, leri kongomisaka vanhu eka Yehovha, hilaha Esaya a profeteke hakona.’
Vanhu a va swi rhandza leswi Yohane a a va dyondzisa swona. Vo tala a va tivutisa loko Yohane ku nga ri yena Mesiya. Kambe u te: ‘Munhu un’wana loyi a nga nkulu eka mina u le ku teni. A swi ndzi lulamelanga hambi ku ri ku n’wi hluvula maphaxani. Ndzi khuvula hi mati, kambe yena u ta khuvula hi moya lowo kwetsima.’
“Wanuna loyi u tele ku ta va mbhoni, leswaku a nyikela vumbhoni mayelana ni ku vonakala, leswaku vanhu va mixaka hinkwayo va ta kholwa hikwalaho ka yena.”—Yohane 1:7


text:
Vusweki
Vusweki ivutshila byo lumamisa swakudya hi kutirhisa ndzilo kumbe handle ka wona. Tindlela to sweka na switirhisiwa , swa hambana hi kuya hi ndzhawu emisaveni, kusukela eka ku oxa swakudya hi ndzilo wa tihunyi kumbe hi ku tirhisa switofo swa gezi, kuya eka ku bhaka, hi kuya hi mbangu, ikhonomi na mindzhavuko ya vanhu. Maswekelo ya fambisana na vutshila na vuleteri lebyi musweki angana byona. Vusweki byi endliwa hi vanhu emitini ya vona, kumbe e tindzhawini to xavisa swakudya. Swakoteka ku sweka handle ka kutirhisa ndzilo, hixikombisa e tikweni-nkulu ra Amerikha wa le Dzongeni, kuswekiwa nhlampfi yokarhi hi kutirhisa mati ya maswira ntsena.
Ku sweka swakudya hindzilo, imaendlelo ya vanhu ntsena. Maendlelo lawa mangava masungule kwalomu ka 2 wa timiliyoni ta malembe lama hundzeke.
Nhluvuko wa swa vurimi, swa mabindzu, na vutleketli exikarhi ka minhluvuko e tindzhawini tohambana-hambana ku nyike vasweki swilovolovo swo hambana hambana. Vutumbuluxi lebyi ntshwa na ti Thekinoloji, kufana na makhuwana yo virisa mati, swi ndlandlamuxe vutshila na tindlela to sweka. Vasweki van'wana va manguva lawa va tirhisa vutshila bya sayensi leswaku valulamisa no nadzihisa swakudya swa vona.[1]
Mintshaho[Lulamisa | edit source]
- ↑ W. Wayt Gibbs; Nathan Myhrvold. "A New Spin on Cooking".


text:
Sesana, loko hi xisana nkarhi lowuya,
hi longisana maphusumende na Machangana bege,
hi pakisana na swa le ndzeni,
mhani va muti a va ha tsevukele tihunyini.
A ndzi ali tiko a ri lo mboyoyo,
hi mhangu yo va mintiwe hi nhlarhu.
Matoya lawaya va nkata Mukhuluphayi,
mhani va ka Makambuja,
lava ka Magodobani,
na kokwa' wa Xirhavichani,
ya vone nkoka wa nyoka ivi ya ku bamfee!
Lava ka mina hi ntiya-nhlana
va sala va rhotela madzandza
va kongoma xitasini dyambu ri rhengile.
U va tivaka vo mhani N'wa-Ndzawu,
va nga tsandza ha yini ku yima xitshukeni xa ka Mahani,
va hlalela Manana Makhandeni le ka Mzilikazi le, a tsondzeriwa?
A ku yena hi yena a nga wansati wa mahika,
kambe yi n'wi heta matimba, mavoko ya ba tinyonga.
Hiloko yi n'wi koka marhimila yi n'wi totetela.
Mhani va ka Mukhuluphayi va tshonisa nhloti hi xiviti,
wu xiririka wu tsakamisa rhama,
kambe wona hi woxe wu nga omi.
Se leswi va nga vuya va nga handziwanga hi magwandza
kumbe ku tlhaviwa hi mindzhenga, ku komba ku tsutsuma;
ngohe wu nga kona, handle ka dyambu;
na tihunyi u ti vonaka wonge hi let'a ka kokwana Xamanjiji;
xithope u xi vonaka xi nga nyuhela;
xitanga xi humaka musi hi tinhompfu;
rivala ri hatimaka bya mpandla wa gobo hi ku rhideriwa;
maguva ya nga khavisiwa hi swiluva swa tinxaka-xaka,
swo tshwuka na swa xitshopani;
u lava ndzi huma mano waha?
Lahaya a ndzi voni Rose mina?
Lexiya xivumbeko a hi xa Love?
- Hi Bantsi Makhandeni


text:
Ku Hanya Vutomi Byo Olova Swi Tisa Ntsako
DANIEL NA MIRIAM va tekane hi September 2000 kutani va ya tshama edorobeni ra Barcelona eSpain. Daniel u ri: “A hi hanya vutomi bya vulovolovo, a hi hola mali yo nyawula lerova a hi kota ku dya etirhesiturente, hi ya beriwa hi moya ematikweni man’wana ni ku ambala swiambalo swo durha. Nakambe a hi tinyika nkarhi wo ya ensin’wini.” Kambe vutomi bya hina byi cincile.
Loko a ri enhlengeletanweni hi 2006, Daniel u khumbiwe mbilu swinene hi nkulumo leyi a yi ri ni xivutiso lexi nge: “Xana hi endla hinkwaswo leswi hi nga swi kotaka leswaku hi ‘kutsula lava va yisiwaka eku feni’ leswaku va kuma vutomi lebyi nga heriki?” (Swiv. 24:11) Nkulumo leyi, yi kandziyise leswaku hi ni vutihlamuleri byo chumayela mahungu lamanene lama ponisaka vutomi bya vanhu. (Mint. 20:26, 27) Daniel u ri, “A ndzi twa onge Yehovha u vulavula na mina hi ku kongoma.” Nkulumo yoleyo yi tlhele yi vula leswaku ntirho wo chumayela wu hi tisela ntsako. Daniyele a a swi tiva leswaku sweswo i ntiyiso tanihi leswi se Miriam a ri phayona naswona a a ri ni ntsako lowukulu hikwalaho ka mikateko leyi humaka eka Yehovha.
Daniel u ri: “Ndzi endle xiboho xo cinca vutomi bya mina.” Naswona u endle tano. U hungute tiawara leti a ti tirha, kutani a sungula ku phayona naswona u sungule ku anakanya hi ndlela leyi yena na Miriam va nga kumaka ntsako ha yona loko vo rhurhela laha ku nga ni xilaveko lexikulu xa vahuweleri va Mfumo.
VA VE NI SWIPHIQO EKU SUNGULENI KUTANI ENDZHAKU VA KUME MAHUNGU YO TSAKISA
Hi May 2007, Daniel na Miriam va tshike mitirho ya vona ya ku tihanyisa kutani va ya chumayela ePanama laha ku nga tiko leri va tshameke va ri endzela. Nsimu ya vona leyintshwa a ku ri swihlala swo hlayanyana leswi a swi ri eBocas del Toro eArchipelago ekusuhi ni Lwandle ra Kharibiya laha ku vulavuriwaka Xiguaymi. Loko Daniel na Miriam va kambisisa mali leyi a va ri na yona va kume leswaku va nga kota ku tshama ePanama tin’hweti ta nhungu.
A va famba hi xikepe ni hi xikanyakanya loko va ya eswihlaleni leswi a va chumayela eka swona, naswona loko va ya eswihlaleni ro sungula va fambe riendzo ro ringana tikhilomitara ta 32 hi xikanyakanya, a va famba hi le tintshaveni laha dyambu a ri vavula swinyawula. Sweswo swi endle leswaku Daniel a lava ku titivala hikwalaho ka ku karhala. Kambe vanhu va kwalaho va va amukele hi malwandla, ngopfungopfu loko se va dyondze marito ma nga ri mangani ya ririmi ra kwalaho. Swi nga si ya kwihi se a va ri na tidyondzo ta Bibele ta 23.
Loko se swimalana leswi a va ri na swona swi herile, ntsako wu herile ku sala mbitsi. Daniel u ri: “A hi tengatenga mihloti, hi ri karhi hi anakanya hi ku tlhelela eSpain. A swi hi twisa mbilu ku vava loko hi ehleketa leswaku hi ta hambana ni swichudeni swa hina swa Bibele.” Kambe endzhaku ka n’hweti va kume papila, leri a ri ri ni mahungu yo tsakisa. Miriam u ri: “Hi averiwe ku va maphayona yo hlawuleka. A hi tsake ngopfu hikuva hi kote ku ya emahlweni ni xiavelo lexi hi xi rhandzaka!”
LESWI VA TSAKISEKE
Daniel na Miriam va komberiwe ku va maphayona ya nkarhi hinkwawo hikwalaho ka ku cinca loku veke kona hi 2015. A va ta endla yini? Va tshembe marito lama kumekaka eka Pisalema 37:5 leyi nge, “Andlala ndlela ya wena eka Yehovha, U n’wi tshemba, yena u ta teka goza.” Va kume ntirho wo tihanyisa lowu endleke leswaku va ya emahlweni ni ntirho wa vuphayona naswona namuntlha va tirha evandlheni leri nga exifundzheni xa Veraguas ePanama.
Daniel u ri: “Loko hi nga si suka eSpain, a hi nga tiyiseki loko hi ta swi kota ku hanya vutomi byo olova. Kambe namuntlha hi hanya byona naswona a hi pfumali nchumu.” I yini lexi va tsakiseke swinene? Va ri: “Ku pfuna vanhu lava titsongahataka leswaku va dyondza hi Yehovha i ntsako lowu nga pimanisiwiki na nchumu!”


text:
Mintsengo Hinkwayo Ya 2016
Marhavi Ya Timbhoni Ta Yehovha: 89
Nhlayo Ya Matiko Lama Vikeke: 240
Ntsengo Wa Mavandlha: 119 485
Lava Veke Kona eXitsundzuxweni eMisaveni Hinkwayo: 20 085 142
Lava Dyeke eXitsundzuxweni eMisaveni Hinkwayo: 18 013
Nhlayo Ya Vahuweleri Va Ntirho Wa Mfumo: 8 340 847
Avhareji Ya N’hweti Ni N’hweti Ya Vahuweleri Lava Chumayelaka: 8 132 358
Ku Andza Ka Tiphesente Loko Ku Ringanisiwa Na 2015: 1,8
Ntsengo Wa Lava Khuvuriweke: 264 535
Avhareji Ya N’hweti Ni N’hweti Ya Maphayona Ya Nkarhinyana: 459 393
Avhareji Ya N’hweti Ni N’hweti Ya Maphayona Ya Nkarhi Hinkwawo: 1 157 017
Ntsengo Wa Tiawara Leti Tirhiweke eNsin’wini: 1 983 763 754
Avhareji Ya N’hweti Ni N’hweti Ya Tidyondzo Ta Bibele: 10 115 264
Hi lembe ra ntirho ra 2016, Timbhoni ta Yehovha ti tirhise mali yo tlula tibiliyoni tinharhu ku khathalela maphayona yo hlawuleka, varhumiwa ni valanguteri va miganga eswiavelweni swa vona swa ntirho wa nsimu. Emisaveni hinkwayo ku ni vatirhi va 19 818 lava tinyiketeleke, lava tirhaka emarhavini yo hambanahambana. Hinkwavo i swirho leswi nga ehansi ka Xiboho xa Malandza yo Hlawuleka ya Nkarhi Hinkwawo ya Timbhoni ta Yehovha eMisaveni Hinkwayo.


text:
Swingheniso Leswi Hi Nga Swi Tirhisaka
XIHONDZO XO RINDZA
Xivutiso: I mani munyiki wa nyiko ya nkoka ku tlula hinkwato?
Tsalwa: Yk 1:17
Nkandziyiso: Xihondzo lexi xo Rindza xi hi pfuna leswaku hi tlangela nyiko ya nkoka ku tlula hinkwato leyi humaka eka Xikwembu.
DYONDZISA NTIYISO
Xivutiso: Vito ra Xikwembu i mani?
Tsalwa: Ps 83:18
Ntiyiso: Vito ra Xikwembu i Yehovha.
U NGA VA NI NDYANGU LOWU TSAKEKE
Xingheniso: Hi komba vanhu vhidiyo leyi yo koma leyi vulavulaka hi ndyangu. [Tlanga vhidiyo ya xingheniso xa broxara leyi nge U Nga Va Ni Ndyangu Lowu Tsakeke.]
Nkandziyiso: Loko u yi tsakela Broxara leyi boxiweke eka vhidiyo, ndzi nga ku nyika yona kumbe ndzi ku komba ndlela yo yi kopa eka website.
TSALA XINGHENISO XA WENA
Xivutiso:
Tsalwa:
Nkandziyiso:


text:
XIHONDZO XO RINDZA (NKANDZIYISO WA VANDLHA) September 2016
Nkandziyiso lowu wu ni swihloko leswi dyondziwaka evandlheni ku sukela hi October 24 ku ya eka November 27, 2016.
“Mavoko Ya Wena Ma Nga Tshuki Ma Lelemela”
Yehovha u ma tiyisa njhani mavoko ni ku khutaza malandza yakwe? U nga endla leswi fanaka hi ndlela yihi?
Hambeta U Lwa Leswaku U kuma Mikateko Ya Yehovha
Vanhu va Xikwembu va langutana ni swiphiqo swo tala loko va ri karhi va tikarhatela ku kuma mikateko ya vona. Kambe va nga swi kota ku hlula!
Swivutiso Swa Vahlayi
I yini “rito ra Xikwembu” leri Vaheveru 4:
Ku Lwela Mahungu Lamanene Eka Valawuri Lava Tlakukeke
Hi nga dyondza swo karhi eka ndlela leyi muapostola Pawulo a yi tirhiseke leswaku a tilwela ehubyeni.
Xana Ndlela Leyi U Ambalaka Ha Yona Yi Vangamisa Xikwembu?
Milawu ya le Bibeleni yi nga hi kongomisa.
Vuyeriwa Eka Nkongomiso Wa Yehovha Namuntlha
Makwerhu wa le Poland ni wa le Fiji havumbirhi bya vona va endle xiboho lexinene.
Vantshwa Tiyisani Ripfumelo Ra N’wina
Xana swa ku tikela ku vulavula hi tidyondzo to tanihi dyondzo ya ku tihundzukela ka swilo? Loko swi ri tano, rungula leri ri ta ku pfuna.
Vatswari Pfunani Vana Va N’wina Leswaku Va Va Ni Ripfumelo Leri Tiyeke
Xana minkarhi yin’wana u vona swi tika ku dyondzisa vana va wena? Ku ni magoza ya mune lama nga ku pfunaka leswaku u dyondzisa hi ndlela leyi humelelaka.


text:
SIERRA LEONE NA GUINEA
1945 Ku Ya Fika Hi 1990 ‘Va Tisa Vo Tala Eku Lulameni’
—Dan. 12:3. (Xiyenge 4)
Ku Lwisana Ni Ku Nga Koti Ku Hlaya Ni Ku Tsala
Eku sunguleni ka 1963, eka riendzo rakwe ra vumbirhi ro ya eSierra Leone, Milton Henschel, u vulavule hi xilaveko lexi rhavi a ku ri khale ri ri karhi ri ringeta ku xi endla. U khutaze vamakwerhu leswaku va endla matshalatshala yo lwisana ni ku nga koti ku hlaya ni ku tsala.
Mavandlha man’wana a ma ri karhi ma fambisa titlilasi to dyondzisa ku hlaya ni ku tsala hi Xinghezi. Kambe endzhaku ka riendzo ra Makwerhu Henschel, vamakwerhu va sungule ku dyondzisa swichudeni ku hlaya ni ku tsala hi ririmi ra swona. Mavandlha man’wana a ma ri ni titlilasi leti dyondzisaka hi tindzimi timbirhi kumbe tinharhu. Titlilasi leti a ti dumile naswona vo tala va ye eka tona.
Hi 1966, vamakwerhu va le Liberia va endle xibukwana hi ririmi ra Xikisi xo dyondzisa ku hlaya. Loko va xi komba valawuri va hulumendhe ya le Liberia, xi va tsakisile lerova va endla xiboho xo xi kandziyisa ni ku xi fambisa handle ko hakerisa. Xibukwana xexo xi fambisiwe eGuinea, Liberia ni le Sierra Leone naswona xi pfune vanhu va madzana lava vulavulaka Xikisi leswaku va dyondza ku hlaya ni ku tsala. Endzhakunyana, ku endliwe swibukwana swa tindzimi tin’wana, leswaku swi pfuna vanhu vo tala ku dyondza ku hlaya ni ku tsala.
Sia a a hlayela xiviko xakwe xa ntirho wa nsimu hi ku tirhisa ntambhu ya ntima ni yo tshwuka
Titlilasi to dyondzisa ku hlaya ni ku tsala a ti dyondzisanga vanhu ntsena ku hlaya ni ku tsala kambe ti tlhele ti va pfuna leswaku va endla nhluvuko hi tlhelo ra moya. Xiya xikombiso xa Sia Ngallah, ku nga muhuweleri loyi a nga khuvuriwangiki loyi a nga ni malembe ya 50 loyi a a nga swi koti ku hlaya ni ku tsala. Sia a a hlayela xiviko xakwe xa ntirho wa nsimu hi ku tirhisa ntambhu ya ntima ni yo tshwuka. Endzhaku ko chumayela awara, a a boha fundzu eka ntambhu ya ntima. Endzhaku ko endla riendzo ro vuyela, a a boha fundzu eka ntambhu yo tshwuka. Sia u ye eka tlilasi yo dyondzisa ku hlaya ni ku tsala, leyi n’wi pfuneke leswaku a kota ku xi hlayela kahle xiviko xakwe xa ntirho wa nsimu. Nakambe u fanelekele ku khuvuriwa kutani a va muchumayeri la hisekaka swinene.
Ninamuntlha, mavandlha yo tala ya le Sierra Leone ni le Guinea ma ha fambisa titlilasi to dyondzisa ku hlaya ni ku tsala. Mulawuri lonkulu wa hulumendhe ya le Sierra Leone u byele vamakwerhu va le rhavini a ku, “Ku engetela eka ntirho wa n’wina wo dyondzisa vanhu Bibele, mi endla ntirho wo hlamarisa wo pfuna vanhu etikweni leri leswaku va kota ku hlaya ni ku tsala.”
“Maribye” Ma Huwelela
Loko vanhu vo tala lava humaka eka tinxaka to hambana-hambana va ri karhi va dyondza ku hlaya, xilaveko xa vuhundzuluxeri xi ye xi engeteleka. Vanhu va tinxaka to tala a va ri hava minkandziyiso hi ririmi ra vona. Vanhu lava dyondzekeke va le Sierra Leone a va hlaya Xinghezi, loko lava tshamaka eGuinea va hlaya Xifurwa. I yini leswi a swi fanele swi endliwa leswaku va kuma minkandziyiso leyi sekeriweke eBibeleni hi ririmi ra vona?
Hi 1959, mathwasana mambirhi ya le Giliyadi ma hundzuluxele xiphephana ni xibukwana hi Ximende, kambe ku fambisiwe tikopi ti nga ri tingani ntsena. Endzhakunyana ka malembe ya khume, ku hundzuluxeriwe xibukwana lexi nge “This Good News of the Kingdom” ni lexi nge Living in Hope of a Righteous New World hi Xikisi. Ku fambisiwe swibukwana swa kwalomu ka 30 000 naswona swin’wana swi tirhisiwe ku fambisa tidyondzo ta Bibele.
Hi 1975, rhavi ri sungule ku kandziyisa swihloko swa Xihondzo xo Rindza leswi dyondziwaka evandlheni hi Xikisi. Vahuweleri lava vulavulaka Xikisi a va tsakile! Makwerhu un’wana u tsale a ku: “Yehovha u hi endlele nchumu lowu hlamarisaka swinene. Ku hava ni un’we wa hina loyi a tshameke a ya exikolweni. A hi fana ni maribye—a hi nga swi koti ku vulavula. Sweswo hileswi a hi ri xiswona, kambe sweswi hi ni Xihondzo xo Rindza hi Xikisi, hi kota ku vulavula hi mintirho leyikulu ya Yehovha.” (Luka 19:40) Ku tlhele ku hundzuluxeriwa minkandziyiso yin’wana yo hlayanyana hi Xikisi.
Ninamuntlha, vanhu vo tala va le Sierra Leone na le Guinea va ha hlaya minkandziyiso ya hina hi Xinghezi kumbe Xifurwa, ku nga tindzimi leti tirhisiwaka eminhlanganweni ya vandlha. Kambe sweswinyana minkandziyiso yo hlayanyana ya tindzimi ta xintu yi andze hi ndlela leyi hlamarisaka. Sweswi minkandziyiso leyi sekeriweke eBibeleni yi kumeka hi Xiguerze, Xikisi, Xikrio, Ximaninkakan, Ximende, Xipular ni Xisusu. Broxara leyi nge Yingisa Xikwembu Kutani U Hanya Hilaha Ku Nga Heriki ni leyi nge Yingisa Xikwembu ta kumeka hi tindzimi leti hinkwato. Tibroxara leti, leti olovaka ku ti tirhisa ti le ku pfuneni ka vanhu vo tala lava nga swi kotiki ku hlaya leswaku va twisisa ni ku tlangela rungula ra Bibele leri tsakisaka.
Ku Akiwa Rhavi
Eku sunguleni ka va-1960, vamakwerhu va le Freetown a va ri karhi va lava ndhawu leyi eka yona a va ta aka rhavi lerintshwa. Eku heteleleni, hi 1965 va kume ndhawu eGondzweni ra Wilkinson. Ndhawu leyi yi langutane ni lwandle naswona yi le ka tin’wana ta tindhawu to tshama eka tona to saseka ta doroba.
Pulani ya kona a yi katsa Holo ya Mfumo, kaya ra varhumiwa ni tihofisi to tirhela eka tona leti a ti ri eka muako lowu kokaka mahlo. Hi nkarhi wa ku aka, ntlimbano wa timovha lowu a wu ri eGondzweni ra Wilkinson hakanyingi a wu endla leswaku ti hunguta rivilo lerova ti kala ti yima kutani vachayeri ni vakhandziyi va kota ku wu vona kahle muako wolowo. Muako wolowo wu nyiketeriwe hi August 19, 1967. Vanhu va kwalomu ka 300 va ve kona eka nongonoko, ku katsa ni vachaviseki va kwalaho ni vanhu vo hlayanyana lava khuvuriweke hi “Bible” Brown hi 1923.
Muako wa rhavi lerintshwa wu endle leswaku ntirho wa Timbhoni ta Yehovha wu tsakeriwa hi vanhu vo tala. Wu tlhele wu swi veka erivaleni leswaku leswi a swi vuriwa hi vaxopaxopi van’wana va vukhongeri swa leswaku Timbhoni ta Yehovha a ti nge tlhaveriwi hi dyambu eSierra Leone a ku nga ri swona. Muako lowuntshwa a ku ri vumbhoni bya leswaku ku hava laha Timbhoni ta Yehovha ti nga ta ya kona.
Varhumiwa Lava Hisekaka Va Andzisa Ntirho Wo Chumayela
Ku sukela exikarhi ka va-1970 ku ya emahlweni, varhumiwa va le Giliyadi lava leteriweke va seketele ntirho wo chumayela wa le Sierra Leone na le Guinea. Van’wana va vona a va tirha eka matiko man’wana ya le Afrika naswona va hatle va tolovelana ni swiyimo swa kwalaho. Van’wana a ku ri ro sungula va ta eAfrika. Xana a va ta swi kotisa ku yini ku tshama endhawini leyi valungu a va nga tiyiseli ku tshama eka yona? Xiya swin’wana swa leswi va swi vuleke.
“Vanhu va kona a va titsongahata naswona a va ri ni ndlala hi tlhelo ra moya. Ku vona ntiyiso wu antswisa vutomi bya vona swi ndzi endle ndzi eneriseka swinene.”—Hannelore Altmeyer.
“Ku langutana ni maxelo yo hisa ni mavabyi a ku ri xiphiqo. Kambe ntsako wa ku pfuna vanhu lava nga ni timbilu letinene lesweku va tirhela Yehovha a wu ri wa nkoka.”—Cheryl Ferguson
“Ndzi dyondze ku lehisa mbilu. Loko ndzi vutisa makwerhu wa xisati leswaku vaendzi vakwe va ta fika rini, u hlamule a ku: ‘Kumbexana namuntlha. Kumbexana mundzuku. Kumbexana mundlwana.’ Kambe loko a ndzi languta a vona leswaku swa ndzi hlamarisa u vule hi ku phikelela a ku, ‘Kambe va ta ta!’”—Christine Jones.
“Varhumiwa va 14 lava humaka eka tinxaka ni mindhavuko yo hambana-hambana a va tshama ekaya ra varhumiwa leri nga eFreetown. Hinkwerhu ka hina a hi tirhisa swihambukelo swimbirhi, xawara yin’we, muchini wun’we wo hlantswa ni khixi rin’we. Swakudya a swi nga talanga naswona a swi nga ri eka xiyimo lexinene. Gezi a ri pfa ri famba—minkarhi yin’wana a ku hundza masiku. Vo tala va hina a hi karhatiwa hi dari ni mavabyi man’wana ya le tindhawini leti hisaka. Hambileswi swi nga ha vonakaka onge a hi ta tsandzeka ku tiyisela, hi dyondze ku hanyisana, ku rivalelana ni ku va ni mabulo yo tsakisa hambiloko swiyimo swi tika. A swi tsakisa ku chumayela naswona hi ve vanghana lavakulu.”—Robert na Pauline Landis.
“Nkarhi lowu hi wu heteke eSierra Leone i wun’wana wa minkarhi yo tsakisa leyi hi veke na yona evuton’wini bya hina. A hi tisoli naswona a hi gunguli. Ha wu kumbuka swinene.”—Benjamin na Monica Martin
“Siku rin’wana, hi hete siku ni wansati loyi a tsakelaka loyi a hi nyikeke swakudya leswi hi nga swi tolovelangiki. U te: ‘I nyoka. Ndzi suse meno ya yona. Xana mi ta yi tsakela?’ Hambileswi hi aleke hi vutlhari, u hi sindzise leswaku hi dya. Ku nga khathariseki mintokoto yoleyo leyi chavisaka, hi ma tlangele swinene malwandla lawa vanhu lava hi amukeleke va hi kombiseke wona naswona hi ye hi va rhandza swinene.”—Frederick na Barbara Morrisey.
“Eka malembe ya mina ya 43 ya ntirho wa vurhumiwa, ndzi tshame ni varhumiwa van’wana vo tlula 100. Hakunene ku ve lunghelo ku tiva vanhu vo tala lava hinkwavo ka vona va nga na vumunhu lebyi nga faniki kambe hinkwavo ka vona va tirhaka hi xikongomelo xin’we! Hakunene swa tsakisa ku va vatirhi-kulobye ni Xikwembu ni ku vona vanhu va amukela ntiyiso wa Bibele!”—Lynette Peters.
“Hakunene swa tsakisa ku va vatirhi-kulobye ni Xikwembu ni ku vona vanhu va amukela ntiyiso wa Bibele!”
Ku sukela hi 1947, varhumiwa va 154 va tirhe eSierra Leone kasi va 88 eGuinea. Timbhoni tin’wana to tala ti sungule ku ya pfuna laha ku nga ni xilaveko lexikulu. Namuntlha, ku ni varhumiwa va 44 eSierra Leone kasi va 31 eGuinea. Matshalatshala ya vona ni ku tinyiketela ka vona loku pfumalaka vutianakanyi swi pfune vanhu vo tala. Alfred Gunn, loyi ku nga khale a ri xirho xa Komiti ya Rhavi u ri: “Hi anakanya hi rirhandzu ra vona lerikulu.”


text:
FeatureActions
- ${title}
Feature
Xipapilana
Hitwa Hi Wena
Hitwa Hi Wena
A feature on 326 Thwii hosted by Connizer and Quintinizer
04:10 Weekdays
19 May 2017
"Ni wa xinuna Ni na 27 wa malembe (but am gay) siku rinwana Ni hlanganile na papa wa munti loyi tshamaka na nsati wa kwe yena u na 34 wa malembe,problem Hi leyi hi yivile vusiku byinwe akuI lava ku twa ku swiendliwa njani ,sweswi I ri i lava ku hambana na nsati yena u tilavela mina anga halavi notwa Hi nsati wa yena ,mina ku ani lavi ku nwi fayela munti Ni endla njani vayingiseri ni kombela mi nga Ni khovoleli help me.Ni endla njani vayingiseri" - Anonymous
#HHW
ADVERTISEMENT


text:
Bibele Eka Web Site Leyi | VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
2 Samuwele 3:1-39
3 Nyimpi exikarhi ka yindlu ya Sawulo ni yindlu ya Davhida yi teke nkarhi wo leha;+ Davhida a hambeta a va ni matimba,+ kasi yindlu ya Sawulo yi ya yi hela matimba.+2 Hi nkarhi wolowo, Davhida u velekeriwe vana+ eHebroni,+ mativula yakwe a ku ri Amone,+ a velekiwa hi Ahinowama+ lowa le Yizriyele.3 Wa vumbirhi a ku ri Khiliyabu,+ a velekiwa hi Abigayele+ nsati wa Nabali lowa le Karimeli, wa vunharhu a ku ri Absalomu+ n’wana wa Maka, n’wana wa Talimayi+ lowa hosi ya Gexura.4 Wa vumune a ku ri Adoniya+ n’wana wa Hagiti,+ wa vuntlhanu a ku ri Xefatiya+ n’wana wa Abitali.5 Wa vutsevu a ku ri Itereyamu,+ a velekiwa hi Egla nsati wa Davhida. Lava hi vona lava nga velekeriwa Davhida eHebroni.6 Loko nyimpi exikarhi ka yindlu ya Sawulo ni yindlu ya Davhida ya ha ya emahlweni, Abinere+ a a hambeta a tiyisa xikhundlha xakwe endlwini ya Sawulo.7 Sawulo a a ri ni nsati lontsongo loyi vito ra yena a ku ri Risipa,+ n’wana wa Aya.+ Endzhaku Ixi-boxeti+ a ku eka Abinere: “Ha yini u tivane ni nsati lontsongo+ wa tatana?”8 Abinere a hlundzuka+ ngopfu hikwalaho ka marito ya Ixi-boxeti, a ya emahlweni a ku: “Xana ndzi nhloko ya mbyana+ ya Yuda? Namuntlha ndzi hambeta ndzi komba musa wa rirhandzu endlwini ya Sawulo tata wa wena, eka vamakwavo ni le ka vanakulobye lavakulu, a ndzi swi pfumelelanga leswaku u tikuma u ri evokweni ra Davhida; kambe u ndzi tengisa hi xihoxo malunghana ni wansati namuntlha.9 Hikwalaho onge Xikwembu xi nga endla hi ndlela leyi eka Abinere kutani xi engetela eka swona,+ loko ku nga ri yona ndlela leyi ndzi nga ta endla ha yona eka yena, hilaha Yehovha a hlambanyeleke Davhida hakona,+10 leswaku ndzi susa mfumo endlwini ya Sawulo ndzi simeka xiluvelo xa Davhida ehenhla ka Israyele ni le henhla ka Yuda ku suka eDani ku ya eBera-xeba.”+11 A nga ha swi kotanga ku vula rito ni rin’we a angula Abinere, hikwalaho ka ku n’wi chava.+12 Hikwalaho Abinere a rhuma varhumiwa eka Davhida hi nkarhi wolowo, a ku: “Xana tiko i ra mani?” a engeta a ku: “Endla ntwanano wa wena na mina, kutani waswivo, voko ra mina ri ta va na wena leswaku ri hundzuluxela Israyele hinkwaro eka wena.”+13 Hiloko yena a ku: “I swinene! Mina ndzi ta endla ntwanano na wena. Ntsena ndzi kombela xilo xin’we eka wena, ndzi ri, ‘U nge xi voni xikandza xa mina+ handle ka loko wo rhanga u tisa Mikala+ n’wana wa Sawulo wa nhwanyana, loko u ta ku ta vona xikandza xanga.’”14 Ku tlula kwalaho, Davhida a rhuma varhumiwa eka Ixi-boxeti+ n’wana wa Sawulo, a ku: “Ndzi nyikete nsati wa mina Mikala, loyi ndzi n’wi vuteke hi minsuvu ya 100+ ya Vafilisita.”15 Hiloko Ixi-boxeti a rhumela rito a ya n’wi teka eka nuna wakwe Palatiyele,+ n’wana wa Layixi.16 Kambe nuna wakwe a hambeta a famba na yena, a rila loko a ri karhi a famba na yena a n’wi sale endzhaku ku ya fika eBahurimi.+ Kutani Abinere a ku eka yena: “Famba, tlhela!” Hiloko a tlhela.17 Hi nkarhi wolowo Abinere u vulavurisane ni vakulukumba va Israyele, a ku: “Tolo ni nkarhi lowu hundzeke,+ a mi lava leswaku Davhida a va hosi ya n’wina.18 Kutani sweswi endlani tano, hikuva Yehovha hi byakwe u byele Davhida a ku, ‘Ndzi ta ponisa vanhu va mina, ku nga Israyele evokweni ra Vafilisita ni le vokweni ra valala va vona hinkwavo, hi voko ra Davhida+ nandza wa mina.’”19 Hiloko Abinere na yena a vulavula Benjamini a yingisile,+ endzhaku ka sweswo Abinere na yena a vulavula hinkwaswo leswi a swi ri swinene ematihlweni ya Israyele ni le matihlweni ya yindlu hinkwayo ya Benjamini, Davhida a yingisile eHebroni.20 Loko Abinere a fike eka Davhida eHebroni, a a ri ni vavanuna va 20, Davhida a endlela Abinere nkhuvo+ ni vavanuna lava a va ri na yena.21 Kutani Abinere a ku eka Davhida: “Inge ndzi pfuka, ndzi famba ndzi ya hlengeletela tiko hinkwaro ra Israyele eka hosi yanga leyi nga mufumi, leswaku va endla ntwanano na wena, kunene u ta va hosi ya hinkwaswo leswi moya-xiviri wa wena wu swi navelaka.”+ Hiloko Davhida a tshika Abinere a famba, a khoma ndlela hi ku rhula.+22 Sweswi malandza ya Davhida na Yowabu a ma huma eku hlaseleni hi xitshuketa, leswi ma vuyeke na swona ma swi phangile+ a swi tele. Loko ku ri Abinere a a nga ri na yena Davhida eHebroni, hikuva a a n’wi tshike a famba, a khoma ndlela a famba hi ku rhula.23 Kutani Yowabu+ ni vuthu hinkwaro leri a ri ri na yena va nghena, hiloko va vikela Yowabu, va ku: “Abinere+ n’wana wa Nere+ u tile eka hosi, yona yi n’wi tshike a famba, a khoma ndlela a famba hi ku rhula.”24 Kutani Yowabu a ya eka hosi, a ku: “Xana wena u endle yini?+ Waswivo! Abinere u te eka wena. Ha yini u n’wi ntshunxile leswaku a famba kahle?25 U n’wi tiva kahle Abinere n’wana wa Nere, leswaku a a tele ku ta ku yenga ni ku tiva ku huma ka wena ni ku nghena ka wena,+ ni ku tiva hinkwaswo leswi u swi endlaka.”+26 Hiloko Yowabu a huma eka Davhida kutani a rhuma varhumiwa va landza Abinere, va n’wi tlherisa+ exihlobyeni xa Sira; Davhida a nga swi tivanga.27 Loko Abinere a vuyile eHebroni,+ Yowabu a n’wi kongomisa etlhelo, endzeni ka nyangwa leswaku a ta vulavula na yena exihundleni.+ Kambe, kwalaho a n’wi tlhava ekhwirini+ kutani a fa hikwalaho ka ngati ya Asahele+ makwavo.28 Endzhaku ka sweswo loko Davhida a swi twa, xikan’we-kan’we a ku: “Mina ni mfumo wa mina, hi ku ya hi langutelo ra Yehovha a hi na nandzu wa ngati+ hilaha ku nga riki na makumu, hikwalaho ka Abinere n’wana wa Nere.29 Onge wu nga ndzulukela enhlokweni+ ya Yowabu ni le ndlwini hinkwayo ya tata wakwe, endlwini ya Yowabu+ ku nga tshuki ku pfumala munhu la nga ni ndzhundzhwana+ kumbe la nga ni nhlokonho+ kumbe munhu la khomaka nhonga ya ku swula+ kumbe munhu la wisiwaka hi banga kumbe munhu la pfumalaka xinkwa!”+30 Loko ku ri Yowabu na Abixayi+ makwavo, va dlaye Abinere+ hikwalaho ka leswi a dlayeke Asahele makwavo eGibiyoni, enyimpini.+31 Kutani Davhida a byela Yowabu ni vanhu hinkwavo lava a va ri na yena a ku: “Handzulani tinguvu ta n’wina hi le xikarhi+ mi tsimba tinguvu to khwaxa,+ mi kalakala emahlweni ka Abinere.” Hambi ku ri Hosi Davhida a a famba endzhaku ka rihlaka rero.32 Va lahla Abinere eHebroni; hosi yi sungula ku tlakusa rito ra yona yi rila exilahlweni xa Abinere, vanhu hinkwavo va rila.+33 Hosi yi ya emahlweni yi yimbelelela Abinere risimu ra xirilo, yi ku:“Xana Abinere u fanele a fa rifu ra munhu la hungukeke?+34 Mavoko ya wena a ma nga bohiwanga,+Ni milenge ya wena a yi nga nghenisiwanga etinketanini ta koporo.+U we ku fana ni munhu la waka emahlweni ka vana lava nga lulamangiki.”+Hiloko vanhu hinkwavo va tlhela va n’wi rilela.+35 Endzhaku vanhu hinkwavo va fika va ta nyika Davhida xinkwa+ leswaku va n’wi chavelela ka ha ri siku rero, kambe Davhida a hlambanya, a ku: “Onge Xikwembu xi nga endla eka mina,+ onge xi nga engetela eka swona, loko ndzo nantswa xinkwa kumbe nchumu wihi ni wihi dyambu ri nga si pela!”+36 Vanhu hinkwavo va swi xiya, kutani a swi ri swinene ematihlweni ya vona. Hilaha ku fanaka ni swilo hinkwaswo leswi hosi yi swi endleke, a swi ri swinene ematihlweni ya vanhu hinkwavo.+37 Vanhu hinkwavo ni tiko hinkwaro ra Israyele va swi tiva esikwini rero leswaku a swi nga humi eka hosi leswaku Abinere n’wana wa Nere a dlayiwa.+38 Hosi yi ya emahlweni yi byela malandza ya yona yi ku: “Xana a mi swi tivi leswaku i hosana ni munhu lonkulu loyi a weke esikwini leri eIsrayele?+39 Namuntlha mina ndzi tsanile hambiloko ndzi totiwe+ ku va hosi, kutani vavanuna lava, vana va Seruya+ va ni matimba swinene eka mina.+ Onge Yehovha a nga tlherisela muendli wa swo biha hi ku landza vubihi byakwe.”+


text:
Txienge 12
Ina mwaya wako wu nga li manisa ku txani litsako?
Lirando ngu txona txihunja txa litsako timwayani. Vaefesu 5:33
Mlayo wa Txizimu wu womba ti to mtxhadho wu fanete wu mahwa ngu wamwamna mmweyo ni wamsikati mmweyo.
Wamwamna wa lirando a xayisa msikati wakwe ngu lirando ni ku pfisisa.
Wamsikati a fanete ku ñolisana kwati ni mwamna wakwe.
Vanana va fanete ku engisa vaveleki.
Vana m’thu wa mnene ni ku thembeka; u nga karati ni kwamba thembeka. Vakolosa 3:5, 8-10
Dipswi da Txizimu di womba ti to wamwamna a na randi msikati wakwe nga ti a randisako tona mmidi wakwe. Msikati a nave ni txixonipho txi txi nga tshima ka mwamna wakwe.
Ti bihile ku sengela mataho ni m’thu wu u nga mba tekana nayo. Ligota ni lona li bihile.
Dipswi da Jehovha di gondisa timwaya nzila yo mana litsako.


text:
GIHEVBULO 13
Khu yavbi mahungu nya yadi ma ganeyago khu wukhongeli?
1. Wukhongeli watshavbo khwadi gani?
Vomo vathu va khozeyago khu myonyo yawe furi dzitshetsheni dzatshavbo. Si ngu tsakisa guti gu khethu Nungungulu a ngu va wona vathu vovo ni gu va khathaleya. Ganiolu egi gi si tsakisigo khu gu wukhongeli wa gu thumisedwa silo nya guvivbe. (2 Vakorinto 4:3, 4; 11:13-15) Khu gu landra khu mahungu hi ma wonago, hi ma pwago ni gu ma hevbula omu nya dziradhyu, dzitelevizawu ni dzijornali, dzitshetshe nyo khaguri dzi ngu dzi bedza omu nya terorismo, gumbembisani nya lihundzu nyo khaguri, dzinyimbini ni gutshanisani gumogo ni guhengeya malawu ni sanana. Silo sesi si ngu vbisisa ngudzu myonyo ya ava va khodwago ga Nungungulu khu lisine! — Hevbula Matewu 24:3-5, 11, 12.
Wukhongeli nya lisine wa gu rungudza Nungungulu, ganiolu wukhongeli nya malipha kha wu mu tsakisi. Uwo wa gu hevbudza mapimo ma gu mwalo omu nya Bhibhiliya, gupata ni sihevbudzo nya malipha khu Nungungulu ni ava va fudego. Ganiolu Jehovha o vbweta gu khuye vathu vati lisine khuye. — Hevbula Ezekiyeli 18:4; 1 Thimoti 2:3-5.
2. Khu yavbi mahungu nya yadi ma ganeyago khu wukhongeli?
Si ngu tsakisa guti gu khethu Nungungulu kha kanganyiswi khu wukhongeli wowu wu gu khuwo wu ngu mu haladza ganiolu khu lisine wa gu haladza litigo la Sathane. (Jakobe 4:4) Lito la Nungungulu la gu tshamuseya wukhongeli watshavbo nya malipha kha nga “Bhabhiloni nya Khongolo.” Bhabhiloni a diri lidhoropa la gale omu wu nga pheleya umo wukhongeli nya malipha hwane nya Ndrambi ya matshiguni ya Nowa. Nugunugu Nungungulu a na fuvisa khu githugedza wukhongeli wu kanganyisago ni gu tshanisa vathu. — Hevbula Gutuledwa 17:1, 2, 5, 16, 17; 18:8.
Ma nga romo mambe mahungu nya yadi. Jehovha kha divala vathu nya myonyo nya gutumbege va phalalegidego dzitshetsheni nya malipha tigoni gwatshavbo. A ngu tshanganisa vathu vovo khu gu va hevbudza lisine. — Hevbula Mikeya 4:2, 5.
3. Ginani gi yedego gu girwa khu vathu nya myonyo nya gutumbege?
Jehovha a ngu khathaleya vathu va golago lisine ni silo nya sadi. Uye a gu va kutsa gu duga dzitshetsheni nya malipha. Vathu va haladzago Nungungulu va ngu gola gu gira ni gevbi gi vbwetegago gasi va mu tsakisa. — Hevbula Gutuledwa 18:4.
Khu lizana nya myaga nya gupheye, tepo vathu nya myonyo nya gutumbege va ngapwa mahungu nya yadi khu ga vapostoli, va di ma tsakeya. Va di hevbula mavbanyelo maphya ga Jehovha, aya ma tsakisago ngudzu, ma gu na ni gighelo ma bwe ma tumbisa womi nya gupindruge. Vathu vovo giyeyedzo nya gyadi gwathu muhuno kholu va yeyedzide gu tsakeya mahungu nya yadi khu gu thangisa Jehovha womini gwawe. — Hevbula 1 Vatesalonika 1:8, 9; 2:13.
Jehovha a ngu hakha ava va dugago omu nya wukhongeli nya malipha a va dzumeya kha nga vakhozeli vaye. Wa gu dzumeya guranwa gogo nya lihaladzo ga Jehovha, u na khala pari yaye, u dzumedwa kha nga moyo nya vakhozeli va Jehovha u bwe u mana guvbanya nya gupindruge. — Hevbula Marko 10:29, 30; 2 Vakorinto 6:17, 18.
4. Nungungulu a na resa kharini gutsaka mayigoni yatshavbo?
Si ngu tsakisa ngudzu guti gu khethu wukhongeli nya malipha wu na lamudwa. Gulamudwa gogo gu na vbedza gutshaniseka ga vathu mafuni gwatshavbo. Wukhongeli nya malipha gima kha wu na nga pengisa ni gu hambanisa gambe vathu. Vathu vatshavbo va na gu ba va vbanya va na tshanganiswa gukhozeyani ga Nungungulu moyo basi nya lisine. — Hevbula Gutuledwa 18:20, 21; 21:3, 4.


text:
XALAMUKA! No. 1 2018 | Ndlela Yo Kuma Ntsako
HI NGA WU KUMA KWIHI NKONGOMISO LOWU NGA HI PFUNAKA LESWAKU HI HANYA VUTOMI BYO TSAKISA?
Bibele yi ri: “Va tsaka lava pfumalaka xihoxo endleleni ya vona.”—Pisalema 119:1.
Magazini lowu wu ni swihloko swa nkombo leswi nga hi pfunaka leswaku hi kuma ntsako.
Kuma Ndlela Ya Kona
Xana u tivona u tsakile? I yini lexi endlaka leswaku u tsaka?
Eneriseka Hileswi U Nga Na Swona U Tlhela U Hanana
Vo tala va ehleketa leswaku munhu u kuma ntsako hiloko a fumile. Xana rifuwo ri endla leswaku munhu a tsaka? Xana vukambisisi byi vula yini?
Rihanyo Lerinene Ni Ku Amukela Xiyimo
Xana ku va munhu a vabya swi nga endla leswaku a nga tsaki?
Vana Ni Rirhandzu
Ku va munhu a kombisa rirhandzu ni ku kombisiwa rirhandzu swi endla leswaku a tsaka.
Ku Rivalela
Ku va munhu a tshama a hlundzukile ni ku va ni xikhomela a a nga tsaki naswona a nga na rihanyo lerinene.
Xikongomelo Hi Vutomi
Ku kuma tinhlamulo ta swivutiso swa nkoka hi vutomi swi tisa ntsako.
Vana Ni Ntshembo
Vo tala a va tsaki hikwalaho ka leswi va nga tiyisekiki hi vumundzuku bya vona ni varhandziwa va vona.
Dyondza Swo Tala Mayelana Ni Ndlela Yo Kuma Ntsako
Ku ni swilo swo tala leswi nga endlaka leswaku munhu a tsaka kumbe a nga tsaki. Dyondza hi leswi nga ta ku pfuna eka swilo swo tala swa nkoka evuton’wini bya wena.


text:
Xana U Swi Tirhisa Hi Vutlhari Switirhisiwa Swa Thekinoloji?
Jenni u godzomberiwe hi ntlango wa tivhidiyo. U ri: “Ndzi tlanga tiawara ta nhungu hi siku naswona se i xiphiqo lexikulu.”
Dennis u ringeta leswaku ku hundza masiku ya nkombo a nga tirhisi switirhisiwa swa yena swa elektroniki ni ku ka a nga ngheni eka Internet. Kambe u kote ku tshama tiawara ta 40 ntsena.
Jenni na Dennis a hi vantshwa. Jenni i manana loyi a nga ni vana va mune naswona u ni malembe ya 40 kasi Dennis u ni malembe ya 49.
XANA u tirhisa switirhisiwa swa thekinoloji? * Vanhu vo tala va nga ku ina naswona sweswo swa twisiseka. Switirhisiwa swa elektroniki i swa nkoka naswona swa pfuna loko u lava ntirho, eka vutomi bya siku ni siku hambi ku ri vuhungasi.
Hambiswiritano, ku fana na Jenni na Dennis, vanhu vo tala swi tikomba swilo leswi swi va godzomberile. Hi xikombiso, Nicole la nga ni malembe ya 20 u ri: “Ku vula ntiyiso, mina ni foni ya mina hi vanghana lavakulu. Minkarhi hinkwayo yi fanele yi va ekusuhi na mina. Nhloko ya mina a yi tirhi kahle loko swo endleka ndzi va endhawini leyi netiweke yi nga khomiki kahle eka foni ya mina naswona endzhaku ka 30 wa timinete ndzi tshama ndzi swi langutele hi mahlongati ku kamba leswaku a ndzi rhumeriwanga nchumu eka yona. Se swi le ngatini.
Van’wana vusiku hinkwabyo va tshamela ku kambela rungula hambi ku ri ku antswisiwa ko karhi loku endliweke. Va nga ha titwa va nga hanyanga kahle loko vo hambanisiwa ni switirhisiwa swa vona. Valavisisi van’wana va vula leswaku mukhuva lowu i ku godzomberiwa—ku nga ha va hi switirhisiwa swa thekinoloji kumbe Internet hi yoxe. Van’wana a va swi lavi ku tirhisa vito leri nge ku godzomberiwa kambe va ri ko va xiphiqo.
Ku nga khathariseki leswaku va swi vita njhani, kambe ku tirhisa switirhisiwa leswi hi ndlela leyi nga riki ya vutlhari ku nga va xiphiqo. Eka swiyimo swin’wana, leswi swi kavanyeta ni vuxaka bya ndyangu. Hi xikombiso nhwanyana la nga ni malembe ya 20 u te: “Tata wa mina a nga ha swi tivi leswi endlekaka evuton’wini bya mina. U tshama a ri ekamareni ro wisa a tsala ti-email hala tlhelo a ri karhi a vulavula na mina. U tshama a khome foni yakwe. Swi nga endleka leswaku wa khathala hi mina kambe minkarhi yin’wana ndzi vona onge a nga na mhaka na mina.”
“Mpfuno Eka Xiphiqo Lexi”
Leswaku ku pfuniwa vanhu leswaku va ringanisela eku tirhiseni switirhisiwa swa thekinoloji, matiko yo tanihi Chayina, Korea Dzonga, United Kingdom na United States, ma simeke tindhawu to tlhantlha xiphiqo lexi, laha munhu a nga pfumeleriwiki ku nghena eka Internet ku ringana masiku yo karhi. Hi xikombiso, Brett la nga ni malembe ya 28 loyi a vulaka leswaku se a a tlanga ntlango wa le ka Internet ku ringana 16 wa tiawara hi siku. U ri: “Nkarhi hinkwawo loko ndzi nghena eka Internet a swi fana ni ku va ndzi godzomberiwa hi xidzidziharisi xo karhi.” Loko a ya tikambela eka ndhawu yo pfuna ku tlhantlha xiphiqo lexi, se a heleriwe hi ntirho, a a nga ha khathali hi ku basa ka yena n’wini naswona a nga ha ri na vanghana. U nga endla yini leswaku u nga weriwi hi xiyimo lexi xo vava?
PIMA MATIRHISELO YA WENA YA THEKINOLOJI. Kambela ndlela leyi thekinoloji yi onhaka vutomi bya wena ha yona. Tivutise swivutiso swo tanihi leswi landzelaka:
Xana ndzi titwa ndzi hlangahlanganile kumbe ndzi pfilunganyekile loko siku ro karhi ndzi nga swi koti ku tirhisa Internet kumbe ku tirhisa xitirhisiwa xa mina xa elektroniki?
Xana ndzi ya emahlweni ndzi tirhisa Internet kumbe xitirhisiwa xa mina hambiloko ku hundze nkarhi lowu a ndzi tivekele wona leswaku ndzi yima?
Xana ndzi pfa ndzi nga etleli hikwalaho ko tshamela ku kambela loko ku nghene marungula?
Xana ku tirhisa ka mina swilo swa thekinoloji swi endla leswaku ndzi nga ha vi na nkarhi wa ku va ni ndyangu? Xana ndyangu wa ka hina wu nga pfumelelana ni nhlamulo ya mina?
Loko thekinoloji yi ku endla leswaku u nga ha vi na mhaka ni swilo swa nkoka—ku katsa ndyangu wa ka n’wina ni swin’wana—u fanele u cinca. (Vafilipiya 1:10) Njhani?
DYONDZA KU TIVEKELA SWIPIMELO. Loko nchumu wo karhi hambi ku ri lowunene, u wu endla u nga pimi wu nga va xiphiqo. Hikwalaho, loko u tirhisa swilo swa thekinoloji eka swa mabindzu kumbe ku titsakisa, u fanele u tiva leswaku u ta swi tirhisa nkarhi wo tanihi kwihi kutani u endla tano.
Xitsundzuxo: Ha yini u nga kombeli mpfuno eka un’wana ekaya kumbe eka munghana? Bibele yi ri: “Vambirhi va antswa ku tlula un’we, . . . hikuva loko un’we wa vona o wa, loyi un’wana a nga pfuxa munghana wakwe.”—Eklesiasta 4:9, 10.
U nga pfumeleli ku swi tirhisa ku ku “godzombela”
Leswi switirhisiwa leswintshwa swi endlaka leswaku swilo swi olova swi tlhela swi hatlisa, ku tirhisiwa ka thekinoloji hi ndlela leyi yo biha ku ta andza. Kambe u nga pfumeleli ku swi tirhisa ku ku “godzombela.” Loko u “tixavela nkarhi” u nga endla leswaku switirhisiwa swa thekinoloji u nga swi tirhisi ku tlula mpimo.—Vaefesa 5:16.
^ ndzim. 5 Eka xihloko lexi, marito lama nge “switirhisiwa swa thekinoloji” ma vula xitirhisiwa xin’wana ni xin’wana lexi u kotaka ku rhumela rungula ro karhi ku katsa ti-email, ku foyina, ku tsala ti-sms, tivhidiyo, vuyimbeleri, mintlango ni swifaniso.


text:
Bibele Eka Web Site Leyi | VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Vaefesa 6:1-24
6 Vana, yingisani vatswari+ va n’wina evun’weni+ ni Hosi, hikuva leswi swi lulamile:+2 “Xixima tata wa wena ni mana wa wena”;+ ku nga xileriso xo sungula lexi nga ni xitshembiso:+3 “Leswaku swi ku fambela kahle ni leswaku u tshama nkarhi wo leha emisaveni.”+4 Na n’wina, vatatana, mi nga karhati vana+ va n’wina, kambe hambetani mi va kurisa+ hi ku tshinya+ ni nkongomiso wa mianakanyo+ wa Yehovha.5 N’wina mahlonga, yingisani lava va nga vini va n’wina hi tlhelo ra nyama,+ hi ku chava ni ku rhurhumela,+ hi timbilu to tshembeka ta n’wina, hilaha mi endlaka hakona eka Kreste,6 ku nga ri ku tirha loko mi vekiwe tihlo leswaku mi tsakisa+ vanhu, kambe ku fana ni mahlonga ya Kreste, mi endla ku rhandza ka Xikwembu hi moya-xiviri hinkwawo.+7 Vanani mahlonga hi langutelo lerinene, ku fana ni loko mi ri mahlonga ya Yehovha+ ku nga ri ya vanhu,8 hikuva ma swi tiva leswaku un’wana ni un’wana, nchumu wihi ni wihi lowunene lowu a nga wu endlaka, Yehovha+ u ta n’wi tlherisela wona, hambi a ri hlonga kumbe a ri munhu la ntshunxekeke.+9 Nakambe, n’wina vini, hambetani mi endla swilo leswi fanaka eka vona, mi tshika ku xungeta,+ hikuva ma swi tiva leswaku N’wini wa vona swin’we na n’wina+ u le matilweni, naswona a nga yi hi nghohe.+10 Eku heteleleni, hambetani mi kuma matimba+ eHosini ni le ka ntamu+ wa vukulu bya yona.11 Ambalani mahavelo+ hinkwawo lama humaka eka Xikwembu leswaku mi kota ku yima mi tiyile, mi lwisana ni marhengu+ ya Diyavulosi;12 hikuva a hi dodombisani ni ngati ni nyama, kambe ni tihulumendhe,+ ni valawuri,+ ni vafumi+ va misava va munyama lowu, ni mavandla lama hombolokeke ya moya,+ etindhawini ta le tilweni.13 Hikwalaho ambalani mahavelo hinkwawo lama humaka eka Xikwembu,+ leswaku mi kota ku tserhama hi siku ro homboloka, endzhaku ko endla swilo hinkwaswo hi rixaladza, mi yima mi tiyile.+14 Hikokwalaho, yimani mi tiyile mi tikhame+ masenge hi ntiyiso,+ kutani mi vehela xisirhelelo xa xifuva xa ku lulama,+15 naswona milenge+ ya n’wina yi veheriwe swihlomo swa mahungu lamanene ya ku rhula.+16 Ehenhla ka swilo hinkwaswo, rhwalani xitlhangu lexikulu xa ripfumelo,+ lexi mi nga ta kota ku timela ha xona miseve+ hinkwayo leyi pfurhaka ya lowo homboloka.17 Nakambe, amukelani xihuku+ xa ku ponisa, ni banga+ ra mo-ya,+ ku nga rito ra Xikwembu,+18 kasi hi swikhongelo+ swa mixaka hinkwayo ni xikombelo mi hamba mi khongela nkarhi hinkwawo hi moya.+ Kutani hi xikongomelo xexo mi hiteka nkarhi hinkwawo, mi kombelela vakwetsimi hinkwavo,19 na mina mi ndzi kombelela, leswaku ndzi nyikiwa vuswikoti byo vulavula+ hi ku pfuleka ka nomu wa mina, hi ntshunxeko wo vulavula+ leswaku ndzi tivisa xihundla xo kwetsima xa mahungu lamanene,+20 lawa ndzi tirhaka tanihi muyimeri+ wa wona ndzi bohiwe hi tinketana; leswaku ndzi vulavula hi vurhena mayelana na wona hilaha ndzi faneleke ku vulavula+ hakona.21 Kutani leswaku mi tiva ni hi timhaka ta mina, leswaku ndzi endlisa ku yini, Tixiko,+ makwerhu la rhandzekaka ni mutirheli wo tshembeka eHosini, u ta mi tivisa hinkwaswo.+22 Ndzi n’wi rhumela eka n’wina hi xikongomelo lexi, leswaku mi tiva swilo leswi yelanaka na hina ni leswaku a chavelela timbilu ta n’wina.+23 Onge vamakwerhu va nga va ni ku rhula ni rirhandzu hi ripfumelo leri humaka eka Xikwembu Tatana ni le ka Hosi Yesu Kreste.24 Onge musa lowu nga faneriwiki+ wu nga va ni hinkwavo lava rhandzaka Hosi ya hina Yesu Kreste hi ku pfumala ku onhaka.


text:
NDZETELO WA NTIRHO WO CHUMAYELA
Ndlela Yo Fambisa Dyondzo U Tirhisa Broxara Leyi Nge, Mahungu Lamanene
Hlaya xivutiso lexi tsariweke hi marito yo dzwihala ku pfuna n’wini wa muti leswaku a anakanyisisa hi nhlamulo ya kona.
Hlaya ndzimana leyi landzelaka.
Hlaya matsalwa lama voyamisiweke ni ku tlhela u tirhisa swivutiso hi vutlhari leswi nga ta pfuna n’wini wa muti a xiya ndlela leyi matsalwa ma xi hlamulaka ha yona xivutiso.
Loko ku ri ni ndzimana yin’wana ehansi ka xivutiso, phindha goza 2 na 3. Loko ku ri ni vhidiyo eka jw.org/ts leyi fambisanaka ni xivutiso, yi tlange eka yinhla yo karhi loko mi ri karhi mi bula.
Leswaku u tiyiseka loko n’wini wa muti a yi twisisa yinhlankulu, n’wi kombele leswaku a hlamula xivutiso lexi tsariweke nomboro.


text:
Swingheniso Leswi Hi Nga Swi Tirhisaka
XALAMUKA!
Xivutiso: Minkarhi yo tala tifilimi ni mintlangu ya le ka thelevhixini swi komba swiendlo swa masalamusi leswi katsaka vuloyi ni tivampire. U anakanya yini? Xana swo va swa ku titsakisa ntsena kumbe swi ni khombo?
Nkandziyiso lowu fambisiwaka: Nkandziyiso lowu wa Xalamuka! wu hlamusela xivangelo lexi endlaka vanhu va tsakisiwa hi masalamusi, ni khombo leri ma nga na rona.
DYONDZISA NTIYISO
Xivutiso: Xana Mfumo wa Xikwembu wu ta swi lulamisa njhani swiphiqo swa misava?
Tsalwa: Mt 6:10
Ntiyiso: Mfumo wa Xikwembu wu ta endla leswaku ku va ni ku rhula ni nsirhelelo emisaveni—hilaha swi nga ha kona etilweni.
MFUMO WA XIKWEMBU I YINI? (Riendzo ro vuyela)
Xivutiso: [Bula hi xivutiso lexi nga endzhaku ka xiphephana.] Xana vutomi byi ta va njhani ehansi ka Mfumo wa Xikwembu?
Matsalwa: Ps 37:29; Esa 65:21-23
Nkandziyiso lowu fambisiwaka: [N’wi kombe broxara leyi nge Mahungu Lamanene.] Dyondzo 7 ya broxara leyi yi hlamusela leswi switshembiso leswi swi vulaka swona eka hina. [Sungula dyondzo ya Bibele hi ku tirhisa broxara leyi.]
TSALA XINGHENISO XA WENA
Xivutiso:
Tsalwa:
Nkandziyiso lowu fambisiwaka:


text:
Bibele Eka Web Site Leyi | VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Nhlavutelo 14:1-20
14 Hiloko ndzi languta, kutani waswivo, a ku ri ni Xinyimpfana+ xi yime eNtshaveni ya Siyoni,+ xi ri ni lava 144 000+ va tsariwe vito ra xona ni vito ra Tata+ wa xona emimombyeni ya vona.2 Kutani ndzi twa mpfumawulo wu huma etilweni wu fana ni mpfumawulo wa mati+ yo tala, ni mpfumawulo wa ku dzindza lokukulu ka tilo; naswona mpfumawulo lowu a ndzi wu twa a wu kotisa wa vayimbeleri lava fambisanaka ni haripa,+ loko va chaya tiharipa ta vona.3 Va yimbelela+ leswi fanaka ni risimu+ lerintshwa emahlweni ka xiluvelo ni le mahlweni ka swivumbiwa+ leswi hanyaka swa mune ni le mahlweni ka vakulu;+ naswona a ku na munhu loyi a a kota ku tivisisa risimu rero loko va nga ri lava 144 000,+ lava xaviweke+ emisaveni.4 Lava hi lava va nga tinyamisangiki hi vavasati;+ entiyisweni, i tinghwendza.+ Lava hi vona lava hambetaka va landzela Xinyimpfana ku nga khathariseki leswaku xi ya kwihi.+ Lava va xaviwe+ evanhwini leswaku va va swirhangana+ eka Xikwembu ni le ka Xinyimpfana,5 naswona a ku kumiwanga mavunwa emilon’wini+ ya vona; a va na xisolo.+6 Kavaloko ndzi vona ntsumi yin’wana yi haha empfhukeni,+ yi ri ni mahungu lamanene+ lama nga heriki leswaku yi ma vula tanihi marungula lama tsakisaka eka lava tshamaka emisaveni, ni le ka matiko hinkwawo ni tinyimba hinkwato ni tindzimi hinkwato ni vanhu+ hinkwavo,7 yi vula hi rito lerikulu yi ku: “Chavani Xikwembu+ mi xi vangamisa,+ hikuva nkarhi wa ku avanyisiwa hi xona wu fikile,+ gandzelani Loyi a endleke+ tilo ni misava ni lwandle ni minseledyana ya mati.”+8 Kutani ku landzela ntsumi yin’wanyana, ya vumbirhi, yi ku: “U wile! Babilona+ Lonkulu u wile,+ yena loyi a nwiseke matiko hinkwawo vhinyo+ ya vukarhi bya vumbhisa+ bya yena!”9 Kutani ku landzela ntsumi yin’wanyana, ya vunharhu, yi vula hi rito lerikulu yi ku: “Loko mani kumbe mani a gandzela xivandzana+ ni xifaniso+ xa xona, naswona a amukela mfungho emombyeni wa yena kumbe evokweni+ ra yena,10 u ta nwa ni vhinyo ya ku hlundzuka ka Xikwembu leyi cheriwaka yi nga timuriwanga exinwelweni xa vukarhi+ bya xona, naswona u ta xanisiwa+ hi ndzilo ni xivavula+ emahlweni ka tintsumi to kwetsima ni le mahlweni ka Xinyimpfana.11 Kutani musi wa ku xanisiwa ka vona wu tlhandluka hi masiku ni masiku,+ naswona a va wisi vusiku ni nhlikanhi, vona lava gandzelaka xivandzana ni xifaniso xa xona, ni un’wana ni un’wana la amukelaka mfungho+ wa vito ra xona.12 Laha hi lomu ku kombisiwaka kona ku tiyisela ka vakwetsimi,+ lava hlayisaka swileriso swa Xikwembu+ ni ripfumelo+ eka Yesu.”13 Kutani ndzi twa rito ri huma etilweni ri ku: “Tsala: Va tsaka vafi+ lava felaka evun’weni ni Hosi+ ku sukela enkarhini lowu ku ya emahlweni.+ Ina, ku vula moya, a va wise emintirhweni ya vona, hikuva swilo leswi va swi endleke swi famba swin’we na vona.”14 Hiloko ndzi languta, kutani waswivo, a ku ri ni papa ro basa, naswona ehenhla ka papa ku tshame un’wana la fanaka ni n’wana wa munhu,+ a ri ni harhi+ ya nsuku enhlokweni ya yena naswona a tamele rihwevo ro kariha evokweni ra yena.15 Kutani ku humelela ntsumi yin’wana hi le vukwetsimelweni bya tempele, yi huwelela hi rito lerikulu eka loyi a tshameke epapeni yi ku: “Nghenisa rihwevo ra wena u tshovela,+ hikuva nkarhi wa ku tshovela wu fikile, naswona ntshovelo+ wa misava wu wupfe+ hi ku helela.”16 Hiloko loyi a tshameke epapeni a tlhotlhometa rihwevo ra yena emisaveni, kavaloko misava yi tshoveriwa.17 Nakambe ntsumi yin’wanyana yi humelela hi le vukwetsimelweni bya tempele leyi nge tilweni,+ na yona yi tamele rihwevo ro kariha.18 Nakambe ku humelela ntsumi yin’wanyana hi le alitarini, yi ri ni matimba ehenhla ka ndzilo.+ Yi huwelela hi rito lerikulu eka loyi a tameleke rihwevo ro kariha, yi ku: “Nghenisa rihwevo ra wena ro kariha u hlengeleta swichocho swa vhinya ya misava,+ hikuva madiriva ya yona se ma wupfile.”19 Hiloko ntsumi+ yi tlhotlhometa rihwevo ra yona emisaveni yi hlengeleta vhinya+ ya misava, kutani yi yi hoxa exikamelweni xa vhinya lexikulu xa ku hlundzuka ka Xikwembu.+20 Kavaloko xikamelo xa vhinya xi pyanyeteriwa ehandle ka muti,+ ngati yi huma exikamelweni xa vhinya yi tlakuka ku fika ematon’wini ya tihanci,+ ku ringana mpfhuka wa tistadiya ta 1 600.+


text:
MAKHALELO A MAKRISTAU
Khoo Yehova, ‘Kinoororomelani Nyuwo’
Ti vootthuneya wooniherya omuroromela wahu Yehova okathi wooloka ni okathi wooxankiha. (Esa 25:1, 2) Eseekulu 8 AEC, aYuda yaakhala oYudeya waahaakhumelela muxankiho weehererya omuroromela waya Muluku. Ele yaakhumelenle enniniixuttiha itthu sinceene. (aRo 15:4) Nuumala oweha eviidiyu eni: Khoo Yehova ‘Kinoororomelani Nyuwo’ mmananihe waakhula makoho ala anittharelana.
Muxankiho xeeni aarina awe Ezekiya?
Ezekiya aattharihenle sai malakiheryo ari eliivuru ya Miruku 22:3 okathi waaphavela aya orukureriwa muttetthe awe?
Xeeni Ezekiya ahaatthunne awe wiivahererya wAsiria wala wataana ni Ejiitu?
Moota xeeni Ezekiya onaavaha awe ntakiheryo nooloka maKristau?
Makhalelo xeeni olelo-va aneehererya omuroromela wahu Yehova?


text:
MAY 15, 2014
MAHUNGU YA MISAVA
Timbhoni Ta Yehovha Ti Tivisa Hi Mintsombano Ya Matiko
ENEW YORK—Timbhoni ta Yehovha ti tivise leswaku ti ta khoma mintsombano ya matiko leyi tekaka masiku manharhu emadorobeni yo hambana-hambana ku sukela hi June 2014 ku ya fika hi January 2015. Yi ta sungula eUnited States kutani yi ya eAustralia, Ecuador, England, Germany, Greece, Mexico, South Korea ni le Zimbabwe. Mintsombano leyi yi ta fambisana ni tinhlengeletano ta swifundzha leti nga ta va ti khomeriwe etindhawini letitsongo leti hleriwaka hi Timbhoni lembe ni lembe.
Emintsombanweni leyi ku ta va ni vapfhumba va le matikweni yo hambana-hambana naswona eka yin’wana ku ta tlhela ku va ni varhumiwa. J. R. Brown, muvulavuleri wa Timbhoni ta Yehovha eyindlu-nkulu ya tona ya misava hinkwayo eBrooklyn, le New York, u te: “Swa tsakisa ku va emintsombanweni ya hina. Hi ehleketa leswaku ni vanhu lava nga riki Timbhoni va ta tsaka na hina loko hi tshama ni vandyangu swin’we ni vanghana loko hi ri karhi hi yingisela minongonoko leyi tsakisaka swinene.”
Mintsombano leyi yi ni nhloko-mhaka leyi nge “Hambetani Mi Lava Mfumo Wa Xikwembu Ku Sungula!” Nkulukumba Brown u tlhele a hlamusela leswaku “nongonoko wu ta kandziyisa nhloko-mhaka ya Bibele ni tidyondzo timbirhi ta xisekelo ta Timbhoni ta Yehovha leti nge: Mfumo wa Xikwembu wu simekiwe hi 1914 ni leswaku Yesu Kreste i Hosi ya Mfumo wolowo. Hakunene, ntsombano lowu wu kandziyisa ngopfu malembe ya 100 ya Mfumo wa Xikwembu wu ri karhi wu fuma.”
Timbhoni ti le ku endleni ka malunghiselelo yo hlanganyela eka tsima ra misava hinkwayo ro rhamba vanhu leswaku va va kona eka ntsombano wa le ndhawini ya ka vona. Hilaha swi nga hakona emihlanganweni hinkwayo ya Timbhoni, a ku nge hakeriwi naswona a ku nge humesiwi minhlengo.
Masiku ni tindhawu ta Mintsombano ya 2014 leyi nge “Hambetani Mi Lava Mfumo Wa Xikwembu Ku Sungula!” swa kumeka eka web site ya le nawini ya Timbhoni ta Yehovha ya jw.org/ts. Vateki va mahungu va nga fonela erhavini ra Timbhoni ta Yehovha leswaku va kuma vito ra munhu loyi a tirhaka eka xiyenge xa mahungu laha ntsombano wu nga ta va wu khomeriwe kona leswaku va kuma mahungu lama fambisanaka ni ntsombano.
Media Contact(s):
International: J. R. Brown, Office of Public Information, tel. +1 718 560 5000


text:
Xana u nga tsakela ku hlaya xihloko lexi hi %%?
Ku Phalala Lava Hlaseriweke Hi Xidzedze Xa Sandy—Ku Kombisa Rirhandzu Hi Swiendlo
Ku Phalala Lava Hlaseriweke Hi Xidzedze Xa Sandy—Ku Kombisa Rirhandzu Hi Swiendlo
Hlalela xiviko xa ndlela leyi Timbhoni ta Yehovha ti va khathaleleke ha yona vagandzeri-kulobye ni van’wana endzhaku ka xidzedze lexi onheke ngopfu.
DYONDZA SWO TALA
KU PFUNA EMUGANGENI
Ematikweni yo tala swinene, Timbhoni ta Yehovha ta phalala loko ku ri ni xilaveko.
SWIVUTISO LESWI HLAMURIWAKA HI BIBELE
Xiya tinhla tinharhu leti nga eBibeleni leti kombaka vuavanyisi bya Xikwembu.
Rhumela
Rhumela
Xitsonga
Vhidiyo Yo Koma: Ku Phalala Lava Hlaseriweke Hi Xidzedze Xa Sandy—Ku Kombisa Rirhandzu Hi Swiendlo
https://assetsnffrgf-a.akamaihd.net/assets/m/702012043/univ/art/702012043_univ_sqr_xl.jpg


text:
Xingheniso Xa Xiyenge 8
Yehovha u katekise Solomoni hi ku n’wi nyika vutlhari lebyikulu ni lunghelo ra ku aka tempele, kambe Solomoni u hetelele a fularhele Yehovha. Loko u ri mutswari, hlamusela n’wana wa wena ndlela leyi vagandzeri va swikwembu swa mavunwa va endleke leswaku Solomoni a fularhela Xikwembu ha yona. Mfumo wu avanile naswona tihosi to homboloka ti endle leswaku vanhu va fularhela Xikwembu va gandzela swifaniso swa hava. Hi nkarhi wolowo, vaprofeta va Yehovha vo tala vo tshembeka va xanisiwile va tlhela va dlayiwa. Hosi ya xisati Yezabele u endle leswaku mfumo wa le n’walungwini wu nyanya ku xandzukela Yehovha. Hi nkarhi wolowo tiko ra Israyele a ri talele hi vagandzeri va swikwembu swa mavunwa. Hambiswiritano, a ka ha ri ni malandza yo tala yo tshembeka ya Yehovha exikarhi ka Vaisrayele, man’wana ya wona i Hosi Yehoxafati na muprofeta Eliya.
EKA XIYENGE LEXI
Tempele Ya Yehovha
Xikwembu xi hlamule xikombelo xa Solomoni naswona xi n’wi katekise hi swilo swo tala.
Mfumo Wu Avana
Vaisrayele vo tala va tshike ku gandzela Yehovha.
Xikwembu Xa Ntiyiso Xi Tikombisa eNtshaveni Ya Karimeli
I mani Xikwembu xa ntiyiso? Yehovha kumbe Bali?
Yehovha U Tiyise Eliya
Xana u anakanya leswaku na wena a nga ku tiyisa?
N’wana Wa Noni A Pfuxiwa
Masingita mambirhi lama endlekeke ekaya ra noni!
Hosi Ya Xisati Yo Homboloka Yi Xupuriwa
Yezabele u kunguhate ku dlaya Muisrayele loyi a a vuriwa Naboti leswaku a ta teka nsimu yakwe ya vhinya! Yehovha u byi xiyile vuhomboloki byakwe.
Yehovha A Lamulela Yehoxafati
Hosi Yehoxafati u khongele eka Xikwembu loko tiko ra Yuda ri xungetiwa hi matiko lawa a ma ri valala.


text:
Leswi Tintangha Ta Wena Ti Swi Vulaka
Hlalela tivhidiyo ta vantshwa lava humaka emisaveni hinkwayo lava vulavulaka hi swiphiqo swa vutomi ni ndlela leyi va langutanaka na swona ha yona.
Ku Hlaya Bibele
Ku hlaya a swi olovi, kambe ku hlaya Bibele swa pfuna. Vantshwa va mune va hlamusela ndlela leyi va pfunekaka ha yona loko va hlaya Bibele.
Ku Pfumela Eka Xikwembu
Eka vhidiyo leyi ya timinete tinharhu, vantshwa va hlamusela leswi endleke va pfumela leswaku ku ni Muvumbi.
Vutomi Byo Tsakisa
Xana wa swi lava ku va ni vutomi byo tsakisa? Twana ndlela leyi Cameron a kumeke vutomi byo tsakisa endhawini leyi a a nga ehleketi leswaku a nga byi kuma eka yona.
Mali
Twana switsundzuxo malunghana ni ku yi hlayisa, ku yi tirhisa ni ku va ni langutelo lerinene ha yona.
Ku Khathalela Rihanyo
Xana swa ku tikela ku dya swakudya leswi nga ni rihanyo ni ku endla vutiolori? Eka vhidiyo leyi, vantshwa van’wana va vula leswi va swi endlaka leswaku va va ni rihanyo lerinene.
Ku Languteka Ka Miri
Ha yini swi tika leswaku vantshwa va ringanisela emhakeni ya ku languteka ka miri wa vona? I yini lexi nga pfunaka?
Xinamu
Twana leswi vantshwa va swi vulaka malunghana ni vuyelo bya ku va ni xinamu ni bya ku tirhisa nkarhi wa wena hi vutlharhi.
Tiselfoni
Vantshwa vo tala a va koti ku hanya handle ka selfoni. Hi tihi tindlela letinene ni leti nga riki tinene to yi tirhisa?
Ku Xanisiwa Hi Timhaka Ta Masangu
Twana leswi vantshwa va ntlhanu va swi vulaka hi ku xanisiwa koloko nileswaku u nga endla yini loko swi humelela.


text:
Xana Mi Tshemba Leswaku Hi N’wina Ntsena Lava Nga Ta Ponisiwa?
Doo! Timiliyoni ta vanhu lava nga hanya eka madzana ya malembe lama hundzeke lava a va nga ri Timbhoni ta Yehovha, na vona va ta kuma lunghelo ra ku ponisiwa. Bibele yi hlamusela leswaku emisaveni leyintshwa leyi Xikwembu xi yi tshembisaka, “
ku ta va ni ku pfuxiwa ka lava lulameke ni ka lava nga lulamangiki.” (Mintirho 24:15) Ku engetela kwalaho, vanhu vo tala lava hanyaka sweswi va nga ha sungula ku gandzela Xikwembu naswona na vona va ta ponisiwa. Hambiswiritano, a hi ntirho hina ku vula leswaku i vamani va nga ta pona kumbe lava nga ta ka va nga poni. Loyi a nga ni mfanelo yo endla sweswo i Yesu.—Yohane 5:22, 27.


text:
Mitshangano ya dibanza ya Tifakazi ta Jehovha
Gonda mayelana ni mitshangano yathu. Mana wukhalo wa mitshangano wa hafuhi ni nawe.
Ku mahwa txani ka mitshangano yathu?
Tifakazi ta Jehovha ti ñola mitshangano ti to ti khozela ti di totshe divhiki ni divhiki. (Vahebheru 10:24, 25) Ka mitshangano yoneyo, kha ku tsivelwi m’thu, hi xolisisa ati diBhibhele di ti wombako ni ku hi nga ti thumisisa ku txani tigondo ta kona ka wutomi wathu.
Ka timhaka timwane ta lisima ku ni sienge si ku patekako ni vaengiseli, sa singi si fana ni dibhulu da salani ka txikolwani. Mitshangano yi khata ni ku gwita ngu ndando ni mkombelo.
Ti to u xalela mitshangano yathu kha ti sinzisi u va Fakazi ya Jehovha. Ku rambwa mani ni mani. Khu dihi ko khalahatsha.


text:
Mahanyelo Ni Ntirho Wa Hina Wo Chumayela–Xiyimiso Xa Minhlangano | September 2016
MAHANYELO YA VAKRESTE
Papalata Mintlhamu Leyi Loko U Ri Karhi U Fambisa Dyondzo Ya Bibele
Papalata Mintlhamu Leyi Loko U Ri Karhi U Fambisa Dyondzo Ya Bibele
VONA
Rungula
Xifaniso
Ku Vulavula Ngopfu: U nga titwi onge u fanele u hlamusela hinkwaswo. Yesu u tirhise swivutiso leswaku a pfuna vanhu va ehleketa kutani va tikumela nhlamulo. (Mt 17:24-27) Swivutiso swi endla leswaku dyondzo yi tsakisa naswona swi ku pfuna leswaku u tiva leswi xichudeni xa wena xi swi twisisaka ni ku swi pfumela. (be 253 ¶3-4) Loko u vutisa xivutiso, lehisa mbilu u yimela nhlamulo. Loko xichudeni xi nyikela nhlamulo leyi hoxeke, ematshan’weni yo xi byela nhlamulo leyi ku nga yona, xi endle xi tikumela nhlamulo hi ku xi vutisa swivutiso leswi engetelekeke. (be 238 ¶1-2) Vulavula hi ndlela leyi nga ta endla leswaku xichudeni xi kota ku twisisa mhaka leyi xa ha ku yi twaka.—be 230 ¶4.
Ku Rharhanganisa Mhaka: Papalata ku lava ku hlamusela rungula hinkwaro leri u ri tivaka hi mhaka leyi mi bulaka ha yona. (Yh 16:12) Dzika eka tinhlankulu ta ndzimana. (be 226 ¶4-5) Hambi ku ri rungula leri tsakisaka ri nga endla leswaku tinhlankulu ti nga vi erivaleni. (be 235 ¶3) Loko xichudeni xi kala xi twisisa yinhlankulu, yana eka ndzimana leyi landzelaka.
Ku Hlanganisa Rungula Ro Tala: Xikongomelo xa hina i ku fikelela mbilu ku nga ri ku hlanganisa rungula ro tala. (Lk 24:32) Tirhisa matimba ya Rito ra Xikwembu hi ku dzika eka matsalwankulu ya dyondzo. (2Ko 10:4; Hv 4:12; be 144 ¶1-3) Tirhisa swifaniso swo olova. (be 245 ¶2-4) Anakanyisisa hi swiphiqo ni leswi xichudeni xi swi pfumelaka kutani u dzikisa dyondzo eka xona. Vutisa swivutiso swo fana ni leswi: “U titwa njhani hileswi u swi dyondzaka laha?” “Leswi swi hi dyondzisa yini hi Yehovha?” “Hi byihi vuyelo lebyi u byi vonaka hikwalaho ko tirhisa ndzayo yoleyo?”—be 238 ¶3-5; 259 ¶1.